hotchpotch/miracl-hf-unified huggingface dataset:
జీశాట్-14 ఉపగ్రహం
జీశాట్-14ఒక భారతీయ సమాచార ఉపగ్రహం.2004 సంవత్సరంలో అంతరిక్షములో కక్ష్యలో ప్రవేశపెట్టిన జీశాట్-3 ఉపగ్రహం స్థానంలో, సమాచార సేవలు అందించుటకై ఈ ఉపగ్రహాన్ని ప్రయోగించారు.ఈ ఉపగ్రహన్నిఇండియన్ స్పేస్ రీసెర్చ్ అర్గనైజేసన్ (ఇస్రో) వారు తయారుచేసి ప్రయోగించారు.ఈ ఉపగ్రహాన్ని అంతరిక్షములో 2014 జనవరి 5 న ప్రవేశపెట్టారు.ఈ ఉపగ్రహాన్ని ఆంధ్రప్రదేశ్ లోని సతీష్ థావన్ అంతరిక్షప్రయోగ కేంద్రంనుండి నింగిలోకి విజయవంతంగా పంపి, భూస్థిర (Geostationary) కక్ష్యలో ఉపగ్రహాన్ని ప్రతిష్ఠించారు.ఈ ఉపగ్రహాన్ని ఇస్రోవారు రూపకల్పన చేసి తయారుచేసిన, జీఎస్‌ఎల్‌వి శ్రేణికి (Geosynchronous Satellite Launch Vehicle) చెందిన ఉపగ్రహ వాహకనౌక GSLV-D5 (GSLV-Mk.II) ద్వారా అంతరిక్షము లోకి పంపారు. ఈ ఉపగ్రహ వాహకంలో స్వదేశీయంగా తయారు చేసిన క్రయోజనిక్ ఇంజన్ను మూడవ స్టేజి/దశలో ఉపయోగించారు.
జీశాట్-14ఉపగ్రహాన్ని, ఇస్రోవారు జీశాట్ ఉపగ్రహశ్రేణిలో భాగంగా నిర్మించిన ఉపగ్రహం.ఇంధనం నింపక ముందు ఈ ఉపగ్రహం బరువు 851 కిలోగ్రాములు, ఇంధనం నింపిన తరువాత 1,982 కిలోగ్రాములు .ఉపగ్రహం యొక్క పరిమాణం 2.0 X 2.0 X 3.6 మీటర్లు.ఈ ఉపగ్రహం పనిచెయ్యు కాలం 12 సంవత్సరాలుగా నిర్ణయించారు
ఈ ఉపగ్రహంలో ఆరు Ku-band ట్రాన్స్‌పాండరులు, ఆరు ఎక్సుటెండేడ్C-band ట్రాన్స్‌పాండరులు అమర్చబడి, భారతదేశం మొత్తానికి సమాచారాన్ని చేరవేయు సామర్ధ్యం కలిగి ఉంది.ఈ ఉపగ్రహం గతంలో ప్రయోగించిన జీశాట్-3 కన్న మెరుగైన సేవలను అందించేలా రూపకల్పన చేసారు.ఉపగ్రహంలో అదనంగా రెండు Ka-band బెకాన్‌లను ఏర్పాటు చేసారు, ఈ రెండుబెకానులు, Ku-band ఉపగ్రహ సమాచార వ్యవస్థపై వాతావరణ ప్రభావాన్ని అధ్యయనం చేస్తాయి.
ఉపగ్రహ నిర్వహణకు అవసరమైన విద్యుతు సౌరపలకలవలన ఉత్పత్తి చెయ్యబడుతుంది.ఈ సౌరపలకల విద్యుతు ఉత్పత్తి సామర్ధ్యం 2,600 వాట్స్.సమాచారాన్ని పంపుటకు, స్వీకరించుట ఒకటి 2 మీటర్లు, మరొకటి 2.2 మీటర్లు ఉన్నసింగిల్ షెల్ రూపమున్నఎంటేన్నాలు ఉన్నాయి.
అదనంగా ఉపగ్రహంలో అమర్చి పరీక్షించిన నూతన సాంకేతిక పరికారాలు, పరిశోధనలు /ప్రయోగాలు 
ఈ ఉపగ్రహాన్ని మొదట 2013 ఆగస్టు 19 భారతీయ కాలమానము ప్రకారం సాయంత్రం 4:50 (11:20 UTC) ప్రయోగించుటకు ప్రయత్నం చేయగా, ఉపగ్రహ ప్రయోగ వాహకనౌక్ రెండవ దశలోని ఇంధన ట్యాంకునుండి ఇంధనం కారటం గమనించారు. రాకెట్ రెండవ స్టేజి/దశలోని ఇంధన టాంకును మార్చినతరువాతనే ఉపగ్రహాన్ని ప్రయోగించడం సురక్షితమని నిర్ణయించి ఉపగ్రహ ప్రయోగాన్ని వాయిదా వేసారు. అదే క్రమంలోవాహక నౌకకు మొదటి దశలో బిగించు నాలుగు స్ట్రాపాన్ మోటారులను కూడామార్చారు.ఉపగ్రహన్ని అంధ్రప్రదేశ్ రాష్టంలోని నెల్లూరు జిల్లాలోని శ్రీహరికోట లోని సతీష్ థావన్ స్పేస్ సెంటరు లోని రెండవ లాంచ్ ప్యాడ్ నుండి ప్రయోగించారు.29 గంటల ప్రయోగ కౌంట్ డౌన్ 4జనవరి 20 14న మొదలినది. GSAT-14 ఉపగ్రహ న్ని మోసుకొనివాహక నౌక GSLV Mk.II/D5, 5 జనవరి 20 14, భారతీయ కాలమానం ప్రకారం సాయంత్రం16:18 గంటలకు నింగిలోని తన లక్ష్య వైపు విజయ వంతంగా దూసుకు వెళ్ళింది.ఈ ప్రయోగం భారతదేశం యొక్క 41 వ ఉపగ్రహ ప్రయోగం కాగా, ఉపగ్రహ వాహక నౌక GSLVశ్రేణికి సంబధించి ఇది 8 వ ప్రయోగం.మరియు రాకెట్ GSLV Mk.II/ D5 కు సంబంధించిన రెండవ ప్రయోగం.గతంలో 2014లో ఈ రకపు ఉపగ్రహ వాహక నౌక ద్వారా అంతరిక్షములో GSAT-4 ఉపగ్రహాన్ని ప్రవేశపెట్టుటకై చేసిన ప్రయోగం విఫలమైనది.
అంతకు ముందు2006 లో INSAT-4C నితో మొదలై వరుసగా నాలుగు విఫలం చెందిన GSLV ప్రయోగాల తరువాత ఈ 5 వప్రయోగం సఫలమై, ఇస్రోవారి ఘనత ఇనుమడింపచేయబడింది.క్రయోజనిక్ విధానంలో ఇంధనం మండించుCE-7.5 ఇంజను కలిగి, సఫలమైన మొదటి రాకెట్ ఇది.
అబ్బాదుల్లా
అబ్బాదుల్లా తెలుగు రచయిత. ఆయన ప్రింటు ఎలక్ట్రానిక్‌ మీడియాలో యువతకు అవకాశాలు కల్పించాలన్న లకక్ష్యంతో 'తెలుగు స్కూల్‌ ఆఫ్‌ జర్నలిజం అండ్‌ మాస్‌ కమ్యూనికేషన్‌' సంస్థను ఆరంభించి 2009 వరకు మార్గదర్శకం వహించారు.
అబ్బాదుల్లా కడప జిల్లా కొమ్మర్ల కాల్వ గ్రామంలో 1937 నవంబరు 24న రసూల్‌బి, షేక్‌ మహబూబ్‌ సాహెబ్‌లకు జన్మించారు. బిఎ (ఆనర్స్‌) చదివారు.
రాష్ట్ర ప్రభుత్వం ఉద్యోగంలో చేరి రాష్ట్రంలోని పలు ప్రాంతాలలో పనిచేశారు.
1976లో రచనా వ్యాసంగాన్ని ఆరంభించి 'ధర్మ సంస్థాపన' అనువాద గ్రంథాన్ని ప్రచురించారు. ఆ క్రమంలో 20కి పైగా ఉర్దూ ఆధ్యాత్మిక గ్రంథాలను తెలుగులోకి అనువదించారు. 1992లో
'ఇస్లాం ప్రబోధిని' (నాలుగు సంపుటాలు) అనువాద గ్రంథంమంచి పేరు తెచ్చిపెట్టింది. ధార్మిక, సామాజిక అంశాల మీదా వ్యాసాలు రాశారు. 'తెలుగు ఇస్లామిక్‌ పబ్లికేషన్స్‌' సంస్థకు
సంచాలకులుగా పది సంవత్సరాలు బాధ్యాతలు నిర్వహించారు. ప్రింటు ఎలక్ట్రానిక్‌ మీడియాలో యువతకు అవకాశాలు కల్పించాలన్న లకక్ష్యంతో 'తెలుగు స్కూల్‌ ఆఫ్‌ జర్నలిజం అండ్‌ మాస్‌ కమ్యూనికేషన్‌' సంస్థను ఆరంభించి 2009 వరకు మార్గదర్శకం వహించారు. 'గీటురాయి' వారపత్రికను దినపత్రికగా తీర్చిదిద్దాలన్నసంకల్పంతో ప్రయత్నించారు.
2009 సెప్టెంబర్‌ 27న అబ్బాదుల్లా హైదారబాద్‌లో కన్నుమూశారు.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము. పుట 29, అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010, ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌
అబ్బాస్‌ ముహమ్మద్‌
అబ్బాస్‌ ముహమ్మద్‌ సామాజిక కార్యకర్త, రచయిత.
అబ్బాస్‌ ముహమ్మద్‌ వరంగల్‌ జిల్లా జాఫర్‌నగర్‌ మండలం తమ్మడపల్లి గ్రామంలో 1975 జనవరి 16న జన్మించారు. తల్లి తండ్రులు : మొహిద్దీన్‌ బీ, ఇస్మాయిల్‌ సాహెబ్‌. ఇతను బి.ఎ. చదివారు.
1975లో సాహిత్య రంగ ప్రవేశం చేసి ఎన్నో కవితలు, వ్యాసాలు వ్రాశారు. వీరు వ్రాసి ప్రచురించిన గ్రంథము- 'భారతదేశం ముస్లింల ఆర్థిక సామాజిక, విద్యా స్థితిగతులు' (జస్టిస్‌ రాజేంద్ర సచార్‌ కమిటీ నివేదిక సంక్షిప్త అనువాదాం),
ఇతని లక్ష్యము సమసమాజం దిశగా ప్రజలను చైతన్య వంతుల్ని చేయడం.
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము. పుట 29
అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌
చిరునామా వినుకొండ - 522647. పుట 29
అబ్దుల్‌ ఆజాద్‌ ఖాన్‌ పఠాన్‌
శ్రీ అబ్దుల్‌ ఆజాద్‌ ఖాన్‌ పఠాన్‌
అబ్దుల్‌ ఆజాద్‌ ఖాన్‌ పఠాన్‌ ప్రకాశం జిల్లా రాచర్ల గ్రామంలో 1971 జూన్‌ ఒకటిన జన్మించారు. తల్లితండ్రులు: ఇమాంబి, మహబూబ్‌ ఖాన్‌. చదువు: బి.ఎ(తెలుగు).,విద్వాన్‌ (హింది).
ప్రజాశక్తి దినపత్రికకు విలేఖరిగా పనిచేస్తున్నారు.
2003లో ప్రచురితమయిన 'ఓ గులాబీ ప్రేమగీతం' కవితతో సాహిత్య వ్యాసంగం ఆరంభం చేశారు. ఇతని కవితలు, వ్యాసాలు పలు పత్రికల లో ప్రచురితం అయ్యాయి. పలు సత్కారాలు పొందారు. సాహిత్య-సాంస్కతిక కార్యక్రమాల ఏర్పాటు పట్ల ఆసక్తి గలవారు. మతసామరస్యం ప్రధాన ప్రాతిపదికగా చాల సర్వమత సమ్మేళనాల నిర్వహణ చేపట్టి మత సామరస్యానికి తన వంతు ప్రాత్ర పోషించారు. ఈయనకు సామాజిక, రాజకీయాంశాల మీద రచనలు చేయడం ఇష్టం.
అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌
చిరునామా వినుకొండ - 522647. పుట 29
అబ్దుల్‌ అజీజ్‌ ముహమ్మద్‌
అబ్దుల్‌ అజీజ్‌ ముహమ్మద్‌ రచనా వ్యాసంగముతో బాటు ఆధ్యాత్మిక ప్రసంగాలు చేయడం, శ్రీమద్రామాయణం, శ్రీమద్భాగవతం, హరికథలు చెప్పడంలో దిట్ట.
అబ్దుల్‌ అజీజ్‌ ముహమ్మద్‌ విశాఖపట్నం జిల్లా ఎస్‌.రాయవరంలో 1970 మార్చి 21 న జన్మించారు. తల్లితండ్రులు: మదీనా, కాశింబీబి.
అబ్దుల్‌ అజీజ్‌ ముహమ్మద్‌ విశాఖపట్నం నావెల్‌డాక్‌ యార్డ్‌లో టెక్నీషియన్‌ పనిచేస్తున్నారు.
అబ్దుల్‌ అజీజ్‌ ముహమ్మద్‌ ముస్లిం గురువు షేక్‌ సత్తార్‌ ప్రోత్సాహంతో 1979లో 'శంకుస్థాపన' కవిత రాయడంతో సాహిత్యరంగ ప్రవేశం చేశారు. ఇతని కలంపేర్లు: మహోదాయ, హరిఃఓమ్‌. ఈ పేరుతో అనేక కవితలు, కథానికలు, వ్యాసాలు ప్రచురితం అయ్యాయి. పలు కవితలు ఆంగ్లం లోకి కూడా అనువాదం అయ్యాయి. 'శంకుస్థాపన' కవిత 2000లో ఆంగ్లంలోకి, 'గుజరాత్‌గాయం' కవితా సంపుిటిలోని 'ఖబర్దార్‌' కవిత పలు జాతీయ భాషల్లో తర్జుమా అయ్యింది. హరి:ఓమ్‌ (1997) తదితర కవితా సంపుటాలు ప్రచురితమయ్యాయి.
విశాఖపట్నంలో సాహితీ సరస్వతి పురస్కారాన్ని, వచన కవితా సురభి పురస్కారాన్ని మచిలీపట్నంలో అందుకున్నారు.
అబ్దుల్‌ అజీజ్‌ ముహమ్మద్‌ ముస్లిం అయి వుండీ రచనా వ్యాసంగముతో బాటు ఇతనికి ఆధ్యాత్మిక ప్రసంగాలు చేయడం, శ్రీమద్రామాయణం, శ్రీమద్భాగవతం, హరికథలు చెప్పడంలో దిట్ట.
ఇతనికి త్యాగరాజు, అన్నమాచార్యులు, రామదాసు కీర్తనల ఆలాపన, వీటిపై పరిశోధన చేయడము, ప్రసంగాలు నిర్వహించడము. రచనల ద్వారా ఆధ్యాత్మిక ప్రచారం సాగించాలని ఇతనికి ఆకాంక్ష ఎక్కువ. దానితో బాటు పరమత సహనం, మతసామరస్యం, ప్రగతిశీలత సాధించాలన్నది ఇతని ప్రధాన లక్ష్యం.ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌
చిరునామా వినుకొండ - 522647. పుట 30
ఎస్.బి.రఘునాథాచార్య
ఆచార్య ఎస్.బి.రఘునాథాచార్య రాష్ట్రీయ సంస్కృత విద్యాపీఠానికి 1994-1999 మధ్యకాలంలో ఉపకులపతిగా పనిచేశాడు.
బండికోళ్ళంక
"బండికోళ్ళంక" కృష్ణా జిల్లా మోపిదేవి మండలానికి చెందిన గ్రామం. పిన్ కోడ్ నం. 521 125., ఎస్.టి.కోడ్ = 08671. 
సముద్రమట్టానికి 6 మీ.ఎత్తు
రేపల్లె, మచిలీపట్నం, పెడన, తెనాలి
అవనిగడ్డ, చల్లపల్లి, రేపల్లె, ఘంటసాల
మోపిదేవి, అవనిగడ్డ నుండి రోడ్డురవాణా సౌకర్యం కలదు. రైల్వేస్టేషన్; విజయవాడ 64 కి.మీ
బండికోళ్ళంక గ్రామం, కొక్కిలిగడ్డ గ్రామ పంచాయతీ పరిధిలోని ఒక శివారు గ్రామం. 
వరి, అపరాలు, కాయగూరలు
వ్యవసాయం, వ్యవసాయాధారిత వృత్తులు
తంగిరాల పాల గోపాల కృష్ణ
తంగిరాల పాల గోపాల కృష్ణ తెలుగు రచయిత మరియు ఉత్తమ ఉపాధ్యాయుడు.
తంగిరాల పాల గోపాల కృష్ణ డిసెంబరు 15 1940 న పశ్చిమ గోదావరి జిల్లా లోని తణుకు తాలూకా ఇరగవరం గ్రామంలో తంగిరాల రామ సోమయాజి, సూరమ్మ దంపతులకు జన్మించాడు. ఆయన తండ్రి ప్రముఖ స్వాతంత్ర్య సమరయోధుడు. గోపాల కృష్ణ ఎం.ఎ భాషా ప్రవీణ చేసి, 1960 జూన్ లో ద్వితీయ శ్రేణి తెలుగు పండితుడుగా ఉద్యోగ బాధ్యతలు స్వీకరించాడు. 1998 డిసెంబరులో పదవీ విరమణ చేశాడు.అలాగే తణుకు లోని శ్రీ నన్నయ భట్టారక పీఠానికి శాశ్వత నిధికి విరాళముగా 25,000/-ఇచ్చి మహారాజపొషక సభ్యత్వము పొందాడు.
ఆయన స్వగ్రామమైన ఇరగవరమును గూర్చి సీస పద్యం
పంచపాల క్షేత్ర పాలేశ్వర స్వామి
వేదముల్ శాస్త్రముల్ విహితకర్మలగూడి
బ్రాహ్మ్యమ్ము లౌక్యమున్ పటుతరమ్ముగ నొప్పు
స్వాతంత్ర్యసిద్ధికై స్వార్ధమ్ము విడనాడు
వేదపాఠాలు నిత్యమ్ము వెలయునట్టి
శాస్త్రవాదంబు చక్కగా సాగునట్టి
ధర్మమార్గమ్ము నిరతమ్ము తప్పనట్టి
ఇరగవరమిది పండితపురమ్ము!
1995 సంవత్సరములో అవార్డ్ పొందిన తుట్టగుంట సుబ్రహ్మణ్యం, వి.వై.వి, సోమయాజి, ఎం.ఎస్.ఆర్.శాస్త్రి, సుశర్మ లకు 'నన్నయ భట్టారక పీఠం'సన్మానము చేసినప్పుడు వ్రాసిన పద్యము.
చిరునవ్వు శాంతమ్ము చెలిమి చేయుచు నుండ 
రామకృష్ణుని యొక్క రమ్య సాహితిలోని
పాలనాపటిమతో పాఠశాలను తీర్చు
కవనంపు పటిమతో కార్యనైపుణి తోడ
వీరినందర నొక్కచో వేదిపైన
చేర్చి చక్కగ సత్కృతి చేయుచున్న
పెద్దవారల సంగతిన్ వృద్ధిపొందు
నన్నపార్యుని పీఠంబు మిన్నగాదె!
జిల్లా ఉత్తమ ఉపాధ్యాయ పురస్కారము పొందిన సందర్భముగా నన్నయ భట్టారక పీఠంలో 24-09-1997 సన్మానించినప్పుడు, ఆయన స్పందించి వ్రాసిన పద్యము.
పంచమ వేదమౌ భారతంబును తెల్గు
తెల్గుభాషకు తగు తీరు తెన్నులు కూర్చి
తణ్కుపట్టణ కీర్తి తరతరాలుగ వెల్గ
విద్వద్వరేణ్యులు వైద్యశిఖామణుల్
నిరతమ్ము స్మరియించు నెవని నిచట
అట్టి శబ్దశాసనుపేర పుట్టినట్టి
సరస సజ్జన సంగతిన్ సాగునట్టి
నన్నపార్యుని పీఠంబు నన్ను నేడు
గౌరవించుట నా పుణ్య సరమగును!
అనేక సందర్భములలో చెప్పిన పద్యములు:
యెన్నో పద్యాలు వ్రాశాడు.
భారత నీతిని ప్రజలకున్ వివరించి
భగవంతు లీలల పరమార్ధమును చెప్పి
శ్రీ కాళిదాసాది శిష్టకవుల యొక్క
గరికపాటి వినుత కమనీయ వంశాభ్ది
ధారణా బ్రహ్మరాక్షస నారసింహ
రావు నిచ్చట నన్నయ ఠావునందు
సత్కరించుట మాకెంతో సంతసమ్ము
అందుకొనుమిదె మా యొక్క వందనమ్ము!!వివిధ కార్యక్రమాలలో పాల్గొన్న సందర్భాలలో, సన్మాన కార్యక్రమాలలో తీసిన ఫోటోలు
గడికోట శ్రీకాంత్ రెడ్డి
గడికోట శ్రీకాంత్ రెడ్డి (వై.ఎస్.ఆర్.సీ.పీ) పార్టీ కడప జిల్లా ఆంధ్ర ప్రదేశ్ రాష్ట్రములోని రాయలసీమ ప్రాంతమునకు చెందిన రాయచోటి శాసనసభ నియోజకవర్గం శాసన సభ్యులు.
2009 - గడికోట శ్రీకాంత్ రెడ్డి (కాంగ్రెస్)
2012 - గడికోట శ్రీకాంత్ రెడ్డి (వై.యస్.ఆర్.కాంగ్రెస్ పార్టీ)
2014 - గడికోట శ్రీకాంత్ రెడ్డి (వై.యస్.ఆర్.కాంగ్రెస్ పార్టీ)
ఆంధ్ర ప్రదేశ్ శాసనసభ సభ్యుల జాబితా (2009)247.
ఆంధ్ర ప్రదేశ్ శాసనసభ సభ్యుల జాబితా (2014)247.
https://www.youtube.com/watch?v=nYaQNX3eX2g
శ్రీ కృష్ణ జన్మభూమి
శ్రీ కృష్ణ జన్మభూమి అనేది మథుర నగరంలో ఉన్న ఒక ధార్మిక దేవాలయం. ఈ ఆలయం పురాతన హిందూ మత దేవుడైన శ్రీకృష్ణుడి జన్మస్థలం. ఇది కంసునికి చెందిన ఒక జైలు గది, ఇక్కడే శ్రీకృష్ణ భగవానుడు జన్మించాడు.
చరిత్రకారుల ప్రకారం ఈ జైలు గది 'గర్భ గృహ' గా పేరొందింది, ఈ ఆలయ ఆవరణమే కృష్ణుడు జన్మించిన కచ్చితమైన ప్రదేశం. ఈ జైలు గది గోడ కంసరాజు యొక్క క్రూరత్వాన్ని గుర్తుచేస్తుంది. అనేక విగ్రహాలు మరియు పురాతన కాలానికి చెందిన శిల్పాలు ఇక్కడి తవ్వకాలలో కనిపించాయి. ఈ జైలు గది క్రమంగా మారి ప్రస్తుతం అందమైన దేవాలయమయింది. లక్షలాది భక్తులు శ్రీకృష్ణ జన్మాష్టమి సమయంలో ఆలయం వద్దకు తరలి వస్తారు. ఇక్కడ పండుగ సమయాలలో జరిపే ఉత్సవాలు మరియు వేడుకలు భారతదేశం అంతటా ప్రసిద్ధి చెందాయి. వేడుకలు శ్రీకృష్ణ భగవానుడు పుట్టిన మధ్య రాత్రి సమయంలో ప్రారంభమవుతాయి.
శ్రీకృష్ణ భగవానుడు జన్మించిన మథుర నగరం యమునా నది ఒడ్డున ఉన్నది మరియు ఇది రాజధాని నగరం ఢిల్లీకి సుమారు 145 కిలోమీటర్ల దూరంలో ఉంది. ఈ నగరం శ్రీకృష్ణ ప్రసిద్ధ కృష్ణ జన్మ భూమి మందిర్ భక్తులను అత్యంత గౌరవించే అతిధేయ ఆలయంగా ఖ్యాతి చెందింది. వేల సంవత్సరాల క్రితం ఈ ఆలయ ప్రదేశంలో భగవానుడు జన్మించాడని చెబుతుంటారు. పొరుగు పట్టణాలైన గోవర్ధన్, నందగావ్ మరియు బృందావన ప్రాంతాలతో పాటు ఈ ప్రాంతం హిందువులకు ఒక ప్రధాన యాత్రా ప్రదేశం. ఈ ఆలయం మథుర నగరానికి మధ్యన ఉంది.
మథురలో ఉన్న శ్రీ కృష్ణ జన్మభూమి ఆలయం భక్తులలో అత్యంత భక్తి విశ్వాసాలు నింపే ఆలయంగా ఉంది. దేవకి మరియు వాసుదేవులకి శ్రీకృష్ణుడు జన్మించిన ఈ ప్రదేశం ప్రముఖ పవిత్రాలయంగా విరాజిల్లుతూ పర్యాటకులను ఆకర్షిస్తుంది.
ఇన్శాట్-1B ఉపగ్రహం
ఇన్శాట్-1B (INSAT-1B) భారతదేశపు సమాచార ఉపగ్రహం. ఈ ఉపగ్రహాన్ని ఇండియన్ నేషనల్ శాటలైట్ సిస్టం ద్వారా జరుపుతున్న జరుపుతున్న ఉపగ్రహల ప్రయోగంలో భాగంగా అంతరిక్షములో ప్రవేశపెట్టారు. ఈ ఉపగ్రహాన్ని 30ఆగస్టు 1983న 06:32:00 ( UTCసమయం) కు భూస్థిరకక్ష్యలో,74 డిగ్రీల అక్షాంశంలో ప్రవేశపెట్టారు. ఈ ఉపగ్రహం ముందుగా నిర్ణయించిన విధంగా 7 సంవత్సరాలు సేవలు అందించిన తరువాత, దీని స్థానంలో INSAT-D ఉపగ్రహాన్ని ప్రయోగించి, దీనిని పక్కనిరర్ధక కక్ష్యలో పెట్టారు.ఈ ఉపగ్రహాన్ని తిరిగి 1992లో 92 డిగ్రీల అక్షాంశంలో గుర్తించారు.దీనిని ఆగస్టు 1993లో నిరర్ధకం చేసారు.
ఈ ఉపగ్రహాన్నిఫోర్డ్ ఏరోస్పేస్‌వారు నిర్మించారు. ఈ ఉపగ్రహనిర్వహణ బాధ్యత ఇస్రోవారిది.INSAT-1శ్రేణి వరుస ఉపగ్రహాలనిర్మాణంలో భాగంగా INSAT-1B ఉపగ్రహం నిర్మింపబడి, ప్రయోగింప బడింది.ప్రయోగ సమయంలో ఉపగ్రహం బరువు 152 కిలోగ్రాములు (2,540 పౌండ్లు) ఉపగ్రహ జీవితకాలం 7 సంవత్సరాలు.INSAT-1B ఉపగ్రహంలో పండ్రెండు C-band ట్రాన్స్‌పాండరులను, మూడు S-band ట్రాన్స్‌పాండరులను అమర్చారు.విద్యుతు ఉత్పత్తికై ఒక సౌరఫలకను అమర్చారు. ఉపగ్రహం యొక్క అసౌష్టవనిర్మాణం వలన ఏర్పడు రేడియేసన్ టార్క్యును కౌంటరు బాలెన్సు చెయ్యుటకు ఇక స్థిరీకరణ బూమ్‌ను ఏర్పాటు చేసారు.
ఉపగ్రహ చోదకానికై ఒక R-4D-11 అపోజీ మోటరును అమర్చారు. ఈ ఉపగ్రహన్ని అంతరిక్షంలో ప్రవేశపెట్టిన తరువాత, భూస్థిరకక్ష్యలో, నిర్దిష్ట కక్ష్యలోకి వెళ్ళుటకు స్వంతచోదక వ్యవస్థను (own propulsion system) కలిగిఉన్నది.
ఈ ఉపగ్రహాన్ని స్పేస్‌షటిల్ చాలెంజరు (STS మిసను ప్రయోగసందర్భంగా) ద్వారా అంతరిక్షముకి పంపారు.సెటిల్ చాలెంజరు 30 ఆగస్టు 1983, 07:48 (UTC) గంటలకు కెన్నడి అంతరిక్షకేంద్రంలోని లాంచ్ కాంప్లెక్స్39A నుండి అంతరిక్షములోకి పంపబడినది.31ఆగస్టు,1983, 07:48 (UTC) గంటలకు కక్ష్యలోకి ఉపగ్రహం ప్రవేశించింది. ఈ ఉపగ్రహం భూస్థిరకక్ష్యలో, నిర్దిష్ట కక్ష్యలోకి వెళ్ళుటకు స్వంతచోదక వ్యవస్థను (own propulsion system) కలిగిఉన్నది.ఉపగ్రహం యొక్క అంతర్జాతీయడేసిగ్నటరు సంఖ్య1983-089B మరియు జాబితా సంఖ్య14318.
ప్రయోగానంతరం సౌరపలకాలను విచ్చుకొనేలా చెయ్యడంలో సమస్య ఎదురైనప్పటికి1983, సెప్టెంబరునెల మద్యకాలంలో సౌరపలకను తెరచుకొనేలా చెయ్యగలిగారు.1992లో 93°రేఖాంశం లోకి ఉపగ్రహాన్ని పంపేవరకు, ఈ ఉపగ్రహం అత్యధిక జీవితకాలం 74° డిగ్రీల రేఖాంశంమీద ప్రదక్షిణచేసింది.ఆగస్టు 1993లో ఈ ఉపగ్రహాన్ని ఉపయోగించడం నిలిపివేసి, భూసమస్థితి కక్ష్యకు పైనున్న నిరర్ధకకక్ష్య (graveyard orbit) లో ఈ ఉపగ్రహాన్ని ఉంచారు.
అంతరిక్షములో14 నవంబరు 2013నాటికి, ఈ ఉపగ్రహం నిరర్ధకకక్ష్యలో 35,741 కిలోమీటర్ల పెరిజీ,35,846కిలోమీటర్లఅపోజీతో 14.69డిగ్రీల ఏటవాలుతో23.93 గంటల ప్రదక్షిణకాలంతో తిరుగుచుఉండినది.
జీశాట్-12 ఉపగ్రహం
జీశాట్-12 ఒక సమాచార పంపిణి ఉపగ్రహం. ఈ ఉపగ్రహాన్ని భారత దేశపు అంతరిక్ష పరిశోధన సంస్థ అయిన ‘’’ఇండియన్ స్పేస్ రీసెర్చ్ అర్గనైజెసన్ (క్లుప్తంగా ఇస్రో) వారు తయారు చేసారు.ఈ ఉపగ్రహాన్ని PSLV-XL /C17అనే పోలార్ శాటిలైట్ లాంచ్ వెహికిల్ ద్వారా అంతరిక్షములో కక్ష్యలో ప్రవేశపెట్టారు.ఉపగ్రహన్ని ఆంధ్రప్రదేశ్ రాష్ట్రం లోని నెల్లూరు జిల్లాలోని శ్రీహరికోటలో ఉన్న సతీష్ థావన్ అంతరిక్షప్రయోగ కేంద్రంనుండి ప్రయోగించారు. సతీష్ థావన్ ఉపగ్రహప్రయోగ కేంద్రం నుండి జీశాట్-12 ఉపగ్రహాన్ని 15 జూలై 2011 11:18 (UTC) గంటలకు అంతరిక్షములోకి పంపారు.
అంతకు ముందు ప్రయోగించిన INSAT-3B ఉపగ్రహం యొక్క జీవితకాలం ముగిసినందున, దాని స్థానంలో పనిచేయుటకై జీశాట్-12 ఉపగ్రహాన్నికక్ష్యలో ప్రవేశపెట్టారు.జీశాట్-12 ద్వారా దూరవిధ్యాబోధన, దూర విద్యావిధానం మరియు విపత్తు ఏర్పడినపుడు నివారణ చర్యలు వంటి సేవలనుశాటిలైట్ ఇంటర్నెట్ ద్వారా అందించుట ప్రధాన ఉద్దేశం.
జీశాట్-12 ప్రయోగం ఒక విశిష్టతను సంతరించుకుంది.ఈ ప్రయోగంలో పాలుపంచుకొన్న వారందరు మహిళలే కావటం ఆ విశిష్టత.ఈ ప్రాజెక్టు డైరెక్టరు T.k.అనురాధ, మిసను డైరెక్టరు ప్రమోద హెగ్డే, మరియు ఆపరేసను డైరెక్టరు అనురాధ.ఎస్.ప్రకాశ్.అందరు మహిళామణులే.
ఇంధన సమేతంగా ఉపగ్రహం బరువు 1410 కిలోగ్రాములు.ఖాళి ఉపగ్రహం బరువు 559 కిలోగ్రాములు.ఉపగ్రహం పరిమాణం 1.485 x 1.480 x 1.446 దీర్ఘఘనచతురస్రాకారం.ఉపగ్రహం 12 ఎక్సుటెండెడ్ C-బాండ్ ట్రాన్స్‌పాండరులు కలిగి ఉంది.ఉపగ్రహానికి కావలసిన విద్యుతును ఉత్పత్తి చెయ్యుటకై, ఒక సౌరపలకను, మరియు ఒక 64 Ah Li-Ion బ్యాటరికలిగి ఉంది. సౌరపలక విద్యుతు ఉత్పత్తి సమర్ధ్యం 1430 Watts.సమాచారాన్ని పంపుటకు, స్వీకరించుటకు ఒక ౦.7వ్యాసమున్న పరాబోలిక్‌ యాంటెన్నా (తరంగ గ్రహకం),1.2 మీటర్ల వ్యాసమున్న పొలారిసాసన్ సెన్సిటివ్ కలిగి విస్తరణ సౌకర్య మున్నయాంటెన్నా ఉంది.ఉపగ్రహాన్ని కావలసిన కక్ష్యలోకి జరుపుటకు ఉపగ్రహంలో 440 న్యూటన్ శక్తిగల లిక్విడ్‌ త్రస్ట్ మోటరు/ఇంజన్ ఉంది.
జీశాట్-12 ఉపగ్రహాన్ని, పీఎస్ఎల్‌వి C-17 ఉపగ్రహవాహకనౌక ద్వారా, శ్రీహరికోటలోని సతీష్ థావన్ అంతరిక్షకేంద్రంలోని రెండవ లాంచ్ ప్యాడ్ నుండి, జూలై 15,2011న ప్రయోగించారు.ఉపగ్రహం యొక్క జీవిత కాలం 8 సంవత్సరాలు.
భూసమస్థితి కక్ష్యలో ఉపగ్రహం యొక్క పెరిజీ 35,782 కిలోమీటర్లు, అపోజీ 35,803కిలోమీటర్లు,83° తూర్పాక్షాంశంలో ప్రదక్షిణ.వాలు 0.01 డిగ్రీలు.
జన్నత్ జుబేర్ రహ్మాని
జన్నత్ జుబేర్ రహ్మాని ఒక బాలనటి. ఈమె డబ్బింగ్ కళాకారిణి మరియు పలు తెలివిజన్ సీరియళ్ళలో నటించారు.
ఇన్శాట్-2E ఉపగ్రహం
ఇన్శాట్-2E ఉపగ్రహం భారతదేశపు ఉపగ్రహం. ఇండియన్ నేషనల్ శాటలైట్ సిష్టం ప్రణాళికభాగంగా భారతీయ అంతరిక్షపరిశోధన సంస్థ (isro) వారు, వారి నిర్వహణ, పరివేక్షణలో అంతరిక్షములో ప్రవేశపెట్టిన ఉపగ్రహం ఇన్శాట్-2E ఉపగ్రహం.ఈ ఉపగ్రహాన్ని సమాచారసేకరణ, ప్రసరణ మరియు వాతావరణ పరిశీలన/పరిశోధనకై ఉపయోగార్ధమై ప్రయోగించారు. తూర్పుకు 83° డిగ్రీల అక్షాంశమలో భూస్థిరకక్ష్యలో పరిభ్రమిస్తూ తిరిగేలా అంతరిక్షములో ప్రవేశపెట్టారు.పైన పేర్కొన్న కక్ష్య పరిధిలో పరిభ్రమించు ఈ ఉపగ్రహం ఆసియా మరియు ఆస్ట్రేలియాలో సమాచార సేవలను అందిస్తుంది.ఈ ఉపగ్రహం రెండు మేటిరియోలాజికల్/ వాతావరణ/అంతరిక్షశాస్త్ర సంబంధి పరికరాలు:ఎక్కువ రేసోల్యుసన్ రేడియో మీటరు, మరియు ఒక CCD కెమరాను కలిగిఉన్నది. ఈ కెమరా ఒకకిలోమీటరు పరిధి వరకు చిత్రాన్ని చిత్రించి పంపు రేసోల్యుసన్ కలిగిఉన్నది.
INSAT-2E ఉపగ్రహంలో 12 G/H బ్యాండ్ (IEEE Cబ్యాండ్) ట్రాన్స్‌పాండరులను అమర్చారు. ప్రయోగ సమయంలో ఉపగ్రహం బరువు 2,550కిలోలు (5,620 పౌండ్లు).ఉపగ్రహం యొక్క పనిచేయు జీవితకాలం 12 సంవత్సరాలు.ఇందులోని కొన్ని ట్రాన్స్‌పాండరులను ఇంటెల్ శాట్ (Intelsat) వారికి గుత్తకు (lease) ఇచ్చారు. ఇంటెల్‌శాట్ వాళ్ళు ఈ ట్రాన్స్‌పాండరులను Intelsat APR-2. అనేపేరు మీద ఆపరేట్ చేస్తున్నారు.
ఈ ఉపగ్రహాన్నిదక్షిణ అమెరికా, ఫ్రెంచి గయానాలోని, ELA-2 ఉపగ్రహ ప్రయోగ వేదిక నుండి, ఏరియన్ 42Pఅను ఉపగ్రహ ప్రయోగ వాహకనౌక ద్వారా ద్వారా1999 ఏప్రిల్ 2 న 22:03 (GMT) గంటలకు అంతరిక్షములోకి పంపారు . ప్రయోగానంతరం, ఉపగ్రహంలో ఉన్న ద్రవఇంధనంతో పనిచేయు అపోజీ మోటరును మండించి 1999 ఏప్రిల్ 8 న ఉపగ్రహాన్ని నిర్దేశించిన భూస్థిరకక్ష్యలో పరిభ్రమించేలా, 83°డిగ్రీల తూర్పు రెఖాంశ కక్ష్యలో స్థిర పరిచారు.
అబ్దుల్‌ బాసిత్‌ షేక్‌
అబ్దుల్‌ బాసిత్‌ షేక్‌: ఖమ్మం జిల్లా కొత్తగూడెం మండలం రుద్రాంపూర్‌లో 1968 జూన్ 5 న జన్మించారు. వీరి తల్లితండ్రులు: షేక్‌ మొహినుద్దీన్‌, మీర్‌ హాజరా బేగం.
వీరు సివిల్‌ ఇంజనీరింగ్లో డిప్లొమా చదివి విద్యాబోధన చేస్తున్నారు.
2000 వ సంవత్సరము నుండి అబ్దుల్‌ బాసిత్‌ షేక్‌ రచనా వ్యాసంగం ప్రారంబించి పలు వ్యాసాలు, కథలు వివిధపత్రికలలో వ్రాశారు. 'గీటురాయి' వారపత్రికలో 2005లో రాసిన 'అమ్ముడు బోయిన అమ్మ' వ్యాసానికి మంచి గుర్తింపు వచ్చింది. ఉర్దూ గ్రంథాన్ని 'ఖుర్‌ఆన్‌ నాలుగు ముఖ్య విషయాల మీద విశ్లేషణ' (2010) పేరుతో తెలుగులోకి అనుదించారు. హిందీలో రాసి నపలలు వ్యాసాలు, క వి త లు 'కాంతి' (డిల్లీ) హిందీ మాసపత్రికలో ప్రచురితం అయ్యాయి. వీరి లక్ష్యం: ఇస్లాం సందేశము ప్రచారం చెయ్యడము.
అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌
చిరునామా వినుకొండ - 522647. పుట31
అబ్దుల్‌ గఫూర్‌ ముహమ్మద్‌ మౌల్వీ
అబ్దుల్‌ గఫూర్‌ ముహమ్మద్‌ మౌల్వీ గారి జన్మ స్థలము ప్రకాశం జిల్లా కంభం .
చదువు: మున్షీ, ఫాజిల్‌. ఉర్దూ పండితులు. ఉర్దూ, అరబిక్‌, తెలుగు భాషల్లో మంచి ప్రవేశం. అరబ్బీ నుండి తెలుగులోకి ఖుర్‌ ఆన్‌ గ్రంథాన్ని అనువదించారు. ఈ అనువాదం 1949లో రెండు భాగాలుగా వెలువడింది. రచనలు : జగత్ప్రవక్త, మిఫ్‌కాతెఫరీష్‌ (రెండు సంపుాలు), 'ముస్లిం ప్రభువులు'.
అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌
చిరునామా వినుకొండ - 522647. పుట31
అబ్దుల్‌ హక్‌ షేక్‌
అబ్దుల్‌ హక్‌ షేక్‌ ప్రకాశం జిల్లా నేకునాంబాద్‌లో 1942 జూలై 1న జనించారు. వీరి తల్లి తండ్రులు: షేక్‌ ఫాతిమాబీ, షేక్‌ ఖాశిం సాహెబ్‌. చదువు: ఎం.ఏ., బి.ఇడి.
అబ్దుల్‌ ఖాదార్‌ షేక్‌ తెలుగు అధ్యాపకులుగా ప్రభుత్వ నియర్‌ కళాశాల, పోరుమామిళ్ళ, కడప జిల్లాలో పనిచేసి ప్రస్తుతము విశ్రాంతి తీసుకుంటున్నారు.
అబ్దుల్‌ ఖాదార్‌ షేక్‌ 1998 నుండి 'వార్త' దినపత్రికలో 'ఆధ్యాత్మికం' శీర్షికకు వ్యాసాలు రాయడంద్వారా రచనా వ్యాసాంగం ఆరంభం. ఆ తరువాత 2007 నుండి వార్తలో 'దివ్య' శీర్షిక క్రింద వారం వారం వ్యాసాలు ప్రచురిత మయ్యాయి. రాష్ట్రంలోని వివిధ పత్రికలలో వ్యాసాలు, కథానికలు ప్రచురితం ఐనాయి. 2009 నాటికి మొత్తం మీదా ఆరువందల వ్యాసాలు ప్రచురితం అయ్యాయి.
వీరిని వీరి సేవలకు గాను హైదరాబాదులో "రంజాన్‌ పురస్కారం"తో సత్కరించారు.
వీరి రచనలు: 1. సన్మార్గ స్ధరభాలు, 2. సాఫల్య సోపానాలు, 3. సందేశ సుగంథాలు (వ్యాస సంపుాలు) 4. మహాప్రవక్త పవిత్ర చరిత్ర. 5. దైవప్రవక్తల చరిత్ర. మొదలగునవి ప్రచురిత మయ్యాయి.
ఆధ్యాత్మిక స్ధరభాలను అక్షర రూపంలో నలుదిశలకు వ్యాపింపచేయడం వీరి ప్రధాన లక్ష్యము.
అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌
చిరునామా వినుకొండ - 522647. పుట 32
అబ్దుల్‌ జలీల్‌ షేక్‌
అబ్దుల్‌ జలీల్‌ షేక్‌: కృష్ణా జిల్లా, విజయవాడలో 1953 మే 15న జన్మించారు. వీరి తల్లితండ్రులు: షేక్‌ అమీనాబీ, షేక్‌ అబ్దుల్‌ గపూర్‌. వీరు పదవ తరగతి వరకు చదువు కున్నారు. వృత్తి: వ్యాపారం., ధార్మిక సేవ. ప్రస్తుతం గుంటూరు జిల్లా, తాడేపల్లి మండలానికి చెందిన నులకపేట గ్రామంలోని 'నూరాని జామియా మస్జిద్‌' ఇమాంగా పనిచేస్తున్నారు. వీరు 2005 నుండి రచన వ్యాసంగం ఆరంభించి ఉర్దూ-అరబిక్‌ భాషలలోని ధార్మిక గ్రంథాలను తెలుగులోకి అనువదించి ప్రచురిస్తున్నారు.ప్రజలలో ముఖ్యంగా ముస్లిం ప్రజానీకంలో చిట్లం కట్టుకు పోయిన ధార్మిక అలసత్యం, ఉదాసీనతను పోగొట్టాలన్నది వీరు ప్రధాన లక్ష్యము.
అబ్దుల్‌ ఖాదార్‌ షేక్‌
అబ్దుల్‌ ఖాదార్‌ షేక్‌, పాటలు, గేయాలు, నాటక రచయిత.
అబ్దుల్‌ ఖాదార్‌ షేక్‌అబ్దుల్‌ ఖాదార్‌ షేక్‌ కడప జిల్లా ప్రొద్దుటూరు నియోజకవర్గం, కొర్రపాడులో 1942లో జన్మించారు.
అబ్దుల్‌ ఖాదార్‌ షేక్‌ వృత్తి రీత్యా హిందీ పండితులు. వీరికి తెలుగు, ఆంగ్లం, హిందీ భాషల్లో కూడా ప్రవేశం ఉంది. అంతేగాక వీరు గేయాలు, పాటలు రచించి స్వయంగా పాడుతారు. నాటకాలు రాశారు, . ఇతర భాషల నుండి పలు గ్రంథాలను తెలుగులోకి అనువదించారు.
అక్షరశిల్పులు అనుగ్రంథము, రచయిత సయ్యద్ నశీర్ అహమ్మద్ ప్రచురణ సంవత్సరం 2010, ప్రచురణకర్త ఆజాద్‌ హౌస్‌ ఆఫ్‌ పబ్లికేషన్స్‌, చిరునామా వినుకొండ - 522647
పుట 31
అబ్దుల్ ఖాదర్ వేంపల్లి
అబ్దుల్‌ ఖాదార్‌ వేంపల్లి, చిత్రకారుడు, నటుడు. కవిగా, నటుడిగా పలుసత్కారాలు అందు కున్నారు. కుందుర్తి జాతీయ సాహితీ పురస్కారం తీసుకున్నారు.ఆయన వెంకటేశ్వర విశ్వవిద్యాలయానికి ఇ.సి మెంబరుగా యుండేవారు..వీరు చిత్తూరు కథను సంపద్వంతం చేసినవారిలో ముఖ్యులు.
ఆయన చిత్తూరు జిల్లా కలికిరి గ్రామంలో 1945 జూలై 1 న వేంపల్లి హుస్సేన్‌ బీబి, హుసేన్‌ దంపతులకు జన్మించారు.వీరు ఎం.ఏ, బి.ఇడి. చదివారు. అబ్దుల్‌ ఖాదార్‌ వేంపల్లి చిత్రలేఖనం ఉపాధ్యాయునిగా జీవితం ఆరంభించి తెలుగు అధ్యాపకునిగా ఉద్యోగ విరమణ చేశారు.
1966లో 'ఆంధ్రప్రభ' వారపత్రికలో ప్రచురితమైన 'జీవితచక్రం' అనే కవితతో వీరి రచనా వ్యాసంగం ప్రారంభమైనది. అప్పటినుండి కథలు, వచన కవితలు, మొదలగునవి ఎన్నో వ్రాశారు.
అబ్దుల్‌ ఖాదార్‌ వేంపల్లి గారు వ్రాసి ప్రచురించిన వాటిలో ముఖ్యమైనవి. 
ఖాదర్ అష్టావధానం, నాట్యావధానం వంటివాటిలోనూ భాగస్వామిగా పాల్గొన్నారు. చిత్రకారునిగానూ, నటునిగానూ, కవిగానూ పలు పురస్కారాలు పొందారు.
అబ్దుల్ ఖాదర్ వేంపల్లి అందుకున్న పురస్కారాలు
ప్రజలను మానవతా మూర్తులుగా తీర్చి దిద్దే ప్రయత్నమే వీరి లక్ష్యంగా పనిచేస్తున్నారు.
తెలుగు బుక్ అఫ్ రికార్డ్స్
తెలుగు బుక్ అఫ్ రికార్డ్స్ తెలుగు వారిలో ఉన్న పతిభ పాటవాలను గుర్తించి వారికి ఒక గుర్తింపు తేవాలన్న ఆలోచన దేశ విదేశాలను పర్యటించి అక్కడి సంస్థల కార్యచారనలను తెలుసుకొని సంస్థకి సంబంధిత సమాచారాన్ని అవగహన చేసుకొని మారిషేష్, సింగపూర్, శ్రీలంక, బ్యాంకాక్, మలేసియా వంటి దేశాల తెలుగు సంఘాల వారితో చర్చించి తుదకి తెలుగు బుక్ అఫ్ రికార్డ్స్ కి తిరుపతిలో జరిగిన 4 వ తెలుగు ప్రపంచ మహా సభలను పురస్కరించుకొని వెలిసిన ఈ సంస్థ శ్రీ మండలి బుద్ధ ప్రసాద్ గారి చేతుల మీదుగా సంస్థ లోగోను హైదరాబాదులో వారి ఛాంబర్లో తేది 24 డిసెంబర్ 2012 లో అవిష్కరిచారు, అదే ఏడాది 30 డిసెంబర్ 2012 విశాకపట్టణంలో తుమ్మిది చారిటాబుల్ సంస్థ వారి సహకారంతో తెలుగు బుక్ అఫ్ రికార్డ్స్ కి సంబంధిత వెబ్ సైట్ ని ఆవిష్కరించారు.
ఆ సంస్థకు వ్యవస్థాపక అధ్యక్షులుగా డా: చింతపట్ల వెంకటాచారి, సంస్థ కార్యదర్శిగా శ్రీమతి రజని బొనాలి, ముఖ్య సలహాదారులుగా : శ్రీ మండలి బుద్ధప్రసాద్, జె.డి. లక్ష్మినారాయణ, అన్నవరం రామస్వామి, డా: సి. నారాయణ రెడ్డి. డా : అందెశ్రీ. డా: కూరెల్ల విటలాచారి. తుమ్మిది రామ్ కుమార్, డా:సాయి శ్రీ, డా: శ్రీనాథ చారి, డా:ఈటల సమ్మన్న, బృందావనం పార్ధసారథి ( మారిషేష్ ) తదితరుల సలహాల మేరకు ఈ సంస్థను నెలకొల్పి దేశ విదేశాల్లో ఉన్న తెలుగు వారికి వారిలో ఉన్న ప్రతిభకు పట్టం కడుతూ.. మన తెలుగు సంస్కృతీ, సంప్రదాయాలను, తెలుగు వారి కట్టు బొట్టు, తెలుగు పండుగలకు ముఖ్యా ప్రాధాన్యత నిస్తూ, ప్రవాస నివాస తెలుగు వారికి ఒక వేదికగా నిలుస్తుంది, 2016 సం. నాటికి దేశ విదేశాల్లో 500 పైగా తెలుగు వారి ఘనతలను గుర్తించి వారికి ఒక గుర్తింపుని అందజేస్తుంది.
అబ్దుల్‌ ఖలీల్‌ షేక్‌
అబ్దుల్‌ ఖలీల్‌ షేక్‌. ప్రకాశం జిల్లా చీరాలలో 1970 ఆగస్టు 15న జన్మించారు. వీరి తల్లితండ్రులు: షేక్‌ అబ్దుల్‌ రహం, సకనా బీబిజాన్‌. వీరు డిప్లొమా ఇన్‌ మెకానికల్‌ ఇంజనీరింగ్ చదివారు..
వీరుచీరాలలో ఆటోకాడ్‌ ఇంజనీర్‌^గా పనిచేశారు.
ప్రముఖ రచయిత ఇనగిం దావూద్‌ ప్రేరణతో రచనా వ్యాసంగం ఆరంభించారు . వివిధ పత్రికలలోవీరి కవితలు, వ్యాసాలు ప్రచురితం అయ్యాయి. వీరు దళితులు, ముస్లింలు, బిసి వర్గాల సమస్యలను ప్రతిబింబిస్తూ వాటి పరిష్కారాలను సూచిస్తూ ఉద్యమ స్పూర్తిని కలుగజేస్తూ రాసిన వ్యాసాలకు, గుర్తింపు వచ్చింది.
అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010
ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌
చిరునామా వినుకొండ - 522647. పుట 33
అబ్దుల్‌ హకీం జానీ షేక్‌
అబ్దుల్‌ హకీం జానీ షేక్‌, గుంటూరు జిల్లా తెనాలిలో 1963 జనవరి 1 జన్మించారు. వీరి తల్లితండ్రులు: షేక్‌ మహబూబ్‌బీ, షేక్‌ ఫరీద్‌ సాహెబ్‌.
వీరు బి.ఏ., బిఎడ్‌. చదివి తెలుగు ఉపాధ్యాయులు ఉద్యోగించారు.
వీ 1976లో విద్యార్థిగా "కన్నందుకు శిక్ష " నాటిక రాయడం ద్వారా రచనా వ్యాసంగం ఆరంభించారు. 1991 నుండి 2009 వరకు తెలుగు పత్రికలలో వివిధాంశాల మీద సుమారు 12 వందల వ్యాసాలు, కవితలు ప్రచురితం అయ్యాయి. బాల సాహిత్యం పట్ల ప్రత్యేక ఆసక్తితో ఆరు పుస్తకాలు వెలువరించారు. మరో 20 గ్రంథాలు త్వరలో, వెలువడనున్నాయి. వయోజనుల కోసం రాసిన 18 గ్రంథాలు ప్రచురితం అయ్యాయి. ఆకాశవాణి ద్వారా కవితలు, కధానికలు, ప్రసారం అయ్యాయి.
వీరికి సమతారావు "బాల సాహితీ పురస్కారం", "తెలుగు విశ్వవిద్యాలయం ధర్మనిధి పురస్కారం", "విశ్వదాత అవార్డు (2007)", ఆంధ్ర సారస్వత సమితి పురస్కారం (2009)". లభించాయి. వీరి లక్ష్యం మానవీయ సంస్కృతీ-సంప్రదాయల పట్ల అవగాహన కల్పిస్తూ, బాలబాలికల అభ్యున్నతికి ఉత్తమ సాహిత్య సృష్టి చేయటం.
అక్షరశిల్పులు అనుగ్రంథము, రచయిత సయ్యద్ నశీర్ అహమ్మద్ ప్రచురణ సంవత్సరం 2010, ప్రచురణకర్త ఆజాద్‌ హౌస్‌ ఆఫ్‌ పబ్లికేషన్స్‌, చిరునామా వినుకొండ - 522647
పుట 31
కప్పగంతుల మల్లికార్జునరావు
కప్పగంతుల మల్లికార్జునరావు (జూలై 6, 1937 - 2006) సుప్రసిద్ధ కథా, నవలా, నాటక రచయిత.
ఇతడు కప్పగంతుల ఆంజనేయశాస్త్రి, మల్లికాంబ దంపతులకు ప్రకాశం జిల్లా, టంగుటూరు మండలానికి చెందిన కారుమంచి గ్రామంలో 1937, జూలై 6 వ తేదీన జన్మించాడు. ఎం.ఎ. చదివాడు. ఇతడు రాజమండ్రి ప్రభుత్వకళాశాలలో అధ్యాపకుడిగా పనిచేశాడు. ఇతడు 300కు పైగా కథలను వివిధ పత్రికలలో ప్రకటించాడు. 1992లో రాష్ట్రప్రభుత్వంచే ఉత్తమ ఉపాధ్యాయ పురస్కారం గ్రహించాడు. ఇతని రచనలపై కప్పగంతుల మల్లికార్జునరావు నాటక సాహిత్యం - విమర్శనాత్మక పరిశీలన అనే ఎం.ఫిల్ పరిశోధన ఆంధ్ర విశ్వవిద్యాలయంలో వెలమల సిమ్మన్న పర్యవేక్షణలో జరిగింది.
కాసుల ప్రతాపరెడ్డి
కాసుణ]] ి
రాంరెడ్డి, సత్తెమ్మ దంపతులకు 1962, జులై 10 వ తేదీన యాదాద్రి - భువనగిరి జిల్లా, రాజాపేట మండలం, బొందుగుల గ్రామంలో జన్మించాడు. ఇతని ప్రాథమిక విద్య, ఉన్నత పాఠశాల విద్య స్వగ్రామంలోనే నడిచింది. ఇంటర్‌మీడియట్ హైదరాబాదు లోని ఆలియా కాలేజిలో చదివాడు. తరువాత సికందరాబాదు లోని సర్దార్ పటేల్ కాలేజిలో బి.ఎస్.సి. చదివాడు. అక్కడ తిరుమల శ్రీనివాసాచార్య ఇతని గురువు. డిగ్రీ అయిపోయిన తర్వాత ఉస్మానియా విశ్వవిద్యాలయం ఎం.ఎ తెలుగు సాహిత్యంలో చేరాడు. సి.నారాయణరెడ్డి, నాయని కృష్ణకుమారి, ఎస్వీ రామారావు, ఎల్లూరి శివారెడ్డి, సుమతీ నరేంద్ర ఎం.ఎ.లో ఇతని గురువులు. ఎం.ఎ. తరువాత "తెలుగు నవల- వ్యాపారధోరణి" అనే అంశంపై పరిశోధించి ఎంఫిల్ పట్టా సంపాదించాడు. ఆ తర్వాత ఉదయం దినపత్రికలో ఉపసంపాదకుడిగా ఉద్యోగం ప్రారంభించాడు. ప్రస్తుతం వన్ ఇండియా డాట్ కామ్‌లో తెలుగు విభాగానికి సంపాదకుడిగా ఉన్నాడు.
కాసుల ప్రతాపరెడ్డి సుప్రభాతం అసిస్టెంట్ ఎడిటర్ గా పనిచేస్తున్న కాలంతో పలువురు కొత్త రచయితలను ఆయన వెలుగులోకి తెచ్చారు. ఆయన రాసిన వెంటాడిన అవమానం కథ హైదరాబాద్ కేంద్రీయ విశ్వవిద్యాలయం లోనూ కాకతీయ విశ్వవిద్యాలయం లోనూ ఎం.ఎ విద్యార్థులకు పాఠ్యాంశంగా ఉంది.
ఇన్శాట్-3D ఉపగ్రహం
ఇన్శాట్-3D ఉపగ్రహంను ఇండియన్ స్పేస్‌ రీసెర్చ్‌అర్గనైజేసన్ (ఇస్రో) వారు రూపొందించారు. ఈ ఉపగ్రహన్ని అంతరిక్షసంబంధ, వాతావరణపరిశీలన మరియు డేటారిలే మరియు శాటిలైట్ ఆధారిత అన్వేషణ మరియు రక్షించు వంటి ప్రణాళికలతో ఈ ఉపగ్రహాన్ని రూపొందించారు. ఈఉపగ్రహాన్ని దక్షిణ అమెరికాలోని ఫ్రెంచి గయానాలోని అంతరిక్ష పరిశోధనకేంద్రం నుండి అంతరిక్షములో ప్రవేశ పెట్టారు.ఈ ఉపగ్రహాన్ని అంతరిక్షము లోని కక్ష్యలో ప్రవేశపెట్టుటకై ఏరియన్ 5 ECA అను ఉపగ్రహ ప్రయోగ/వాహననౌకను ఉపయోగించారు.ఇన్శాట్-3D ఉపగ్రహాన్ని 26 జూలై,2013 న విజయవంతంగా అంతరిక్షములోకి పంపి, కక్ష్యలో ప్రవేశపెట్టారు.
ఇన్శాట్-3D ఉపగ్రహంలో పలు నూతన సాంకేతికపరిజ్ఞానంతో తయారుచేసిన ఉపకరణాలను బిగించారు. స్టార్ సెన్సారులవంటి నుటన అవిష్కారలను అమర్చారు.ఉపగ్రహ ఇబ్బందులను తగ్గించుటకై సూక్ష్మసౌర అమరిక డ్రైవ్‌అసెంబ్లీని (micro stepping Solar Array Drive Assembly: (SADA, ఉపగ్రహనిర్వహణ, టెలికాం, టెలిమెట్రి నిర్వహణకు బస్‌మేనేజిమెంట్ యూనిట్ ను నెలకొల్పినారు.C-బ్యాండ్ ట్రాన్స్‌పాండరును ఉంది.
ఉపగ్రహంలో 3 పేలోడులను అమర్చారు.
మొదట ఇన్శాట్-3D ఉపగ్రహాన్ని జీస్ఎల్‌వి శ్రేణికి చెందిన జీస్‌ఎల్‌వి Mk-II ఉపగ్రహ వాహకనౌక ద్వారా అంతరిక్షంలో ప్రవేశపెట్టాలనుకొన్నారు. తరువాత అభిప్రాయాన్ని మార్చుకొని, ఇస్రో చైర్మన్ ఉపగ్రహాన్ని గయానా నుండి, ఏరియన్ 5 ECAవాహక నౌక ద్వారా ప్రయోగించాలని నిర్ణయించినట్లు 4 డిసెంబరు 2010 న ప్రకటించాడు. ఇన్శాట్-3D ఉపగ్రహాన్ని26, జూలై, 2013న ఫ్రెంచి గయానా నుండి అంతరిక్షములోకి పంపి, నిర్దేశించినకక్ష్యలో విజయవంతంగా ప్రవేశపెట్టారు. ఏరియన్ 5 ECA వాహకనౌక ద్వారా ఇన్శాట్-3D ఉపగ్రహంతో పాటు అల్ఫాశాట్ అనే టెలికమ్యునికేసన్ ఉపగ్రహాన్ని కూడా ఏకకాలంలో అంతరిక్షంలో ప్రవేశపెట్టారు.
ఇన్శాట్- 4CR ఉపగ్రహం
ఇన్శాట్-4 CRఒక సమాచార ఉపగ్రహం.ఈ ఉపగ్రహాన్ని ఇండియన్ నేషనల్ శాటిలైట్ సిస్టంలో భాగంగా భారతీయ అంతరిక్ష పరిశోధన సంస్థ (ఇస్రో) తయారు చేసి ప్రయోగించారు.ఈ ఉపగ్రహాన్ని సెప్టెంబరు నెల 2007 లో ప్రయోగించారు.అంతకు ముందు సంవత్సరం ప్రయోగింపబడి, కక్ష్యలో ప్రవేశపెట్టటంలో విఫలమైన ఇన్శాట్-4 C ఉపగ్రహం స్థానంలో ప్రవేశపెట్టుటకై ఇన్శాట్-4 CR ఉపగ్రహాన్ని అంతరిక్షంలోకి పంపారు. తూర్పు రేఖాంశంలో 74 డిగ్రీల వద్ద భూస్థిరకక్ష్యలో ప్రవేశపెట్టారు.ఈ ఉపగ్రహం నిజానికి సేవలు అందించవలసిన జీవిత కాలం 10 సంవత్సరాలు.అయితే ఉపగ్రహాన్ని నిర్దేశించిన కక్ష్యలో ప్రవేశపెట్టవలసిన భూసమస్థితి ఉపగ్రహ వాహకనౌక అనుకున్న విధంగా పూర్తిగా సక్రమంగా పనిచెయ్యకపోవడం వలన ఉపగ్రహ జీవితకాలం కుదింపబడింది.
ఇన్శాట్-4 CR ఉపగ్రహాన్ని భారతీయ ప్రతిష్ఠాత్మక అంతరిక్షపరిశోధన సంస్థ ఇస్రోచే I-2K ఉపగ్రహ బస్ ఆధారంగా రూపకల్పన చెయ్యబడి, నిర్మింపబడినది.ఇన్శాట్-4 CR బరువు 2,168 కిలోగ్రాములు (4,780 పౌండ్లు).ఉపగ్రహంలో 36 MHz పౌనపుణ్యంలో పనిచేయు 12 Ku-బ్యాండు ట్రాన్స్‌పాండరులు,140 వాట్స్ శక్తి కలిగిన ట్రావెలింగ్ వేవ్ ట్యూబ్ ఆంప్లిఫైర్లు (TWTA power) పవర్ యూనిట్ అమర్చారు.ఈ ఉపగ్రహం 51.5 dBW ఎఫెక్టివ్ ఐసోట్రోపిక్‌ రేడియేటెడ్ పవర్ కలిగి ఉంది.బెకాన్ ట్రాకింగ్ కై అదనంగా ఒక Kuబ్యాండు సిగ్నల్ ను ఉపయోగించారు. ఉపగ్రహం విద్యుత్తు శక్తి 3000 Watts.ఉపగ్రహం పరిమాణం 1.65X1.53కX 2.4 మీట్ర్ల దీర్ఘచతురస్రాకారం.ఉపగ్రహానికి ఒక 2.2X2 మీటర్ల ఆఫ్‌సెటాకారపు పరావర్తక యాంటెన్నాతూర్పు వైపున, మరో 1.4మీటరు ఆఫ్‌సెటాకారపు పరావర్తక యాంటెన్నా పశ్చిమవైపున ఏర్పాటు చేసారు.విద్యుతు ఉత్పత్తికై రెక్కలవంటి రెండు సౌర పలకలను కలిగిఉన్నది.2x70Ah నికెల్ హైడ్రోజను బ్యాటరిని అనుసంధానించారు.
ఇన్శాట్-4 CR ఉపగ్రహం 74 డిగ్రీల తూర్పు రేఖాంశాల వద్ద భూస్థిరకక్ష్యలో తిరుగుచు, సమాచారాన్ని భారతదేశానికి అందిస్తున్నది.ఉపగ్రహంలోని బ్రాడ్ కాస్టింగ్/ప్రసారం చేయు నిర్వహణన ఎయిర్‌టెల్‌ డిజిటల్ TV (Airtel Digital TV) మరియు సన్ డైరెక్ట్ DTH (Sun Direct DTH ) కి కేటాయించారు.
ప్రయోగానంతరం ఉపగ్రహం తనకుతానుగా నిర్దేశిత భూస్థిరకక్ష్యలో ప్రవేశింపచేసుకొనుటకు ఇంజనును మండించుటకై, మధ్యలో ఇంజనును పనిచేయుస్తూ 12 సంవత్సరాల జీవితకాలం ప్రదక్షిణలు చేయ్యుటకై ప్రయోగ సమయంలో ఉపగ్రహంలో 1,218 కిలోల (2,685పౌండ్ల) ఇంధనాన్నినింపి ఉంచారు.
ఇన్శాట్-4CR ఉపగ్రహాన్ని ఆంధ్రప్రదేశ్లోని నెల్లూరు జిల్లాలో ఉన్నటువంటి శ్రీహరికోటలోని సతీష్ థావన్ స్పేస్ సెంటరు నుండి 2 సెప్టెంబరు 2007 12:51 (UTCకాలమానమము) గంటలకు, GSLV-F04 ఉపగ్రహ వాహకనౌక ద్వారా అంతరిక్షములోకి పంపారు.ఉపగ్రహ వాహకనౌక/రాకెట్ లోని మూడవ దశఅనుకున్న విధంగా పనిచెయ్యక పోవడం వలన ఉపగ్రహాన్ని అంతకు ముందు నిర్ణ యించినట్లుగా నిర్దేశించిన కక్ష్యలో ప్రవేశ పెట్టలేక పోయారు.
ప్రయోగానంతరం ఉపగ్రహం తనకుతానుగా నిర్దేశిత భూస్థిరకక్ష్యలో ప్రవేశింపచేసుకొనుటకు ఇంజనును మండించుటకై, మధ్యలో ఇంజనును పనిచేయుస్తూ 12 సంవత్సరాల జీవితకాలం ప్రదక్షిణలు చేయ్యుటకై ప్రయోగ సమయంలో ఉపగ్రహంలో 1,218 కిలోల (2,685పౌండ్ల) ఇంధనాన్నినింపి ఉంచారు. ప్రయోగ సమయంలో ఉపగ్రహ వాహకనౌక అనుకున్న కక్ష్యలోకి ఉపగ్రహాన్ని ప్రవేశపెట్టనందున, ఉపగ్రహాన్ని నిర్దేశిత కక్ష్యలో ఉంచుటకై అధికమొత్తంలో ఉపగ్రహంలోని ఇంధనాన్ని వాడటంవలన సేవలందించ వలసిన ఉపగ్రహ జీవితకాలం తగ్గిపోయింది.ఇందువలన 5 సంవత్సరాల ఉపగ్రహ సేవలను నష్టపోయారు.కక్ష్యలో ఉపగ్రహం పెరిజీ దూరం35,779 కిలోమీటర్లు, అపోజీ 35,809 కిలోమీటర్లు, వాలుతలం 0 డిగ్రీలు, మరియు ప్రదక్షణ సమయం 1,436.1 నిమిషాలు.
జిఎస్‌ఎల్‌వి-D1 ఉపగ్రహ వాహకనౌక
జీఎస్ఎల్‌వి–D1 ఉపగ్రహ వాహకనౌక లేదా ప్రయోగనౌక ఇస్రోవారు తయారుచేసి అభివృద్ధిపరచిన భూసమస్థితి ఉపగ్రహ ప్రయోగవాహనం శ్రేణికి చెందినది. భారతీయ అంతరిక్ష పరిశోధనసంస్థ (ఇస్రో) ఎక్కువ బరువున్న ఉపగ్రహాలను స్వయంగా భారతదేశంనుండి ప్రయోగించుటకై తయారుచేసిన ఉపగ్రహప్రయోగ వాహకం శ్రేణికి చెందినదే భూసమస్థితి ఉపగ్రహ ప్రయోగ వాహనం (Geo-synchronous Satellite Launch Vehicle).అంతకు ముందు ఇస్రోవాళ్ళు నిర్మించి ప్రయోగించిన పిఎస్‌ఎల్‌వి వాహకనౌక ద్వారా ఉపగ్రహాలను కనిష్ఠ ఎత్తు భూకక్ష్యలో (low earth orbit) మాత్రమేప్రవేశ పెట్టగలిగేవారు.జీఎస్ఎల్ వి శ్రేణి ఉపగ్రహ ప్రయోగ/వాహక నౌక ద్వారా ఎక్కువ బరువున్న ఉపగ్రహాలను భూసమస్థితి బదిలీ కక్ష్యలో (Geo-Synchronous Transfer Orbit : GTO ) ప్రవేశ పెట్టగల అంతరిక్ష విజ్ఞానాన్ని, సాంకేతికను సంతరించుకున్నారు.
జీఎస్ఎల్ వి ఉపగ్రహ వాహకనౌకలో కుడా పీఎస్ఎల్‌వి ఉపగ్రహ వాహకంలో ఉన్నట్లుగానే మొదటి రెండుదశల్లో ఘన, ద్రవ ఇంధనాలను కలిగి ఉండి, మూడవ పైదశలో క్రయోజనిక్ దశ అమర్చబడిఉండును. పీఎస్ఎల్వీఉపగ్రహ వాహకంలో నాలుగు దహన దశలు/స్టేజిలు ఉండగా, జీఎస్ఎల్‌విలో కేవలం మూడు దశలు మాత్రమే ఉండును.
జీఎస్ఎల్‌వి–D1 పొడవు 49 మీటర్లు.మొదటిదశలో (GS1) ఘనచోదక మోటరు (S125) దానికి అనుబంధంగా నాలుగు ద్రవచోదక స్ట్రాపాన్ (L40 ) మోటర్లు బిగింపబడిఉండును.రెండవ దశ (GS2) లో ఒంటరి ద్రవ చోదక ఇంజను (L37.5).ఉండును. మూడవ దశ (GS3) క్రయోజనిక్ దశ/స్టేజి (C12) రీస్టార్టబుల్ ఇంజను కలిగి ఉండును.
జీఎస్‌ఎల్‌వి-D1 ఉపగ్రహ వాహకనౌకను మొదట శ్రీహరికోట లోని సతిష్‌థాన అంతరిక్షకేంద్రంనుండి 2001 మార్చి 28లో ప్రయోగించుటకు సన్నహాలు చేసారు, ప్రయోగానికి చివరి క్షణంలో ముందు, స్ట్రాపన్ (L40) మోటరులలో ఒకదానిలో అనుకున్నస్థాయిలో త్రోయుశక్తి (thrust) ఏర్పడక పోవడం తో, ప్రయోగాన్ని ఆపివేసారు.
ఈ రాకెట్ ద్వారా జీఈశాట్-1 ఉపగ్రహాన్ని ఆంధ్రప్రదేశ్లోని నెల్లూరు జిల్లాలోని శ్రీహరికోటలో ఉన్న సతిష్ థావన్ అంతరిక్ష కేంద్రంనుండి 2001 ఏప్రిల్ 18న ఈ ఉపగ్రహవాహనాన్ని ప్రయోగించారు.అయితే మూడోదశలో ఇంజను పూర్తి సమయం వరకు దహన క్రియ జరుగనందున అనుకున్నదానికన్న తక్కువ ఎత్తులో ఉపగ్రహాని కక్ష్యలో ప్రవేషపెట్టినది.మూడవదశలోని క్రయోనిక్ ఇంజన్ ను రష్యానుండి సరఫరా అయ్యినది.12KRB క్రయోజెనిక్ ను రష్యా వారు సరాఫరాచేసారు.ఈ ఇంజన్, పైస్టేజిలో 710 సెకన్ల పాటు మండవలసి ఉండగా, అది కేవలం 698 సెకన్లు మాత్రమే మండటం వలన ఉపగ్రహము కక్ష్యలోకి వెళ్ళలేకపోయింది.పీఎస్ఎల్వీవాహకనౌకలో ఉపయోగించిన వాహన నావిగేషన్ (వాహన మార్గదశ ) విధానాన్ని జీఎస్ఎల్వి వాహకనౌకలో వాడటంకూడా ఇందుకు కారణం కావోచ్చును.
అబ్దుల్‌ రఫీ షేక్‌
అబ్దుల్‌ రఫీ షేక్‌ ప్రకాశం జిల్లా యర్రగొండపాలెంలో 1973 జూలై 10న జన్మించారు. వీరి తల్లితండ్రులు: షేక్‌ సిలార్‌బీ, షేక్‌ సిలార్‌ సాహెబ్‌. చదువు: బి.ఎ., ఎం.ఎ (హిందీ).
ఈ టివి హైదరాబాదు లో పనిచేస్తున్నారు.
'గీటురాయి' వారపత్రికలో 2005లో వ్యాసం రాయడం ద్వారా రచనా వ్యాసంగం ఆరంభమైనది. వివిధ పత్రికలలలో కవితలు, వ్యాసాలు ప్రచురితం ఐనాయి. అక్షరాయుధాంతో సామాజిక రుగ్మతలను తొలగించాలని. సత్సమాజ స్థాపనకు తోడ్పడలన్నది లక్ష్యంగా వీరు కృషి చేస్తున్నారు.
అక్షరశిల్పులు అనుగ్రంథము, రచయిత సయ్యద్ నశీర్ అహమ్మద్ ప్రచురణ సంవత్సరం 2010, ప్రచురణకర్త ఆజాద్‌ హౌస్‌ ఆఫ్‌ పబ్లికేషన్స్‌, చిరునామా వినుకొండ - 522647
పుట 34
అబ్దుల్ రజాక్
అబ్దుల్ రజాక్ గుంటూరు జిల్లా తుళ్ళూరు మండలం మందాడం గ్రామంలో 1968 మే 6 న జన్మించారు . వీరి తల్లితండ్రులు: ఉండవల్లి మహాలక్ష్మీ (శారా), ఉండవల్లి కోటయ్య (అబ్రహం).
వీరు బి.ఎ., బి.ఇడి. చదువు ఉపాద్యాయ వృత్తిని చేపట్టారు.
వీరు ఉపాధ్యాయులుగా పని చేస్తూ .'గీటురాయి' వారపత్రికలో 2008లో'కాలచక్రం సాక్షి వ్యాసంతో రచనా వ్యాసాంగం ఆరంభించారు. అప్పటినుండి పలు సుదీర్గ… కవితలు, కథలు, వ్యాసాలు, ప్రధానంగా గీటురాయి పత్రికలో, వివిధ పత్రికలలో ప్రచురితం అయ్యాయి. వీరి లక్ష్యంసత్య సందేశాన్ని అందించడం.
అబ్దుల్ రజాక్, అక్షరశిల్పులు అనుగ్రంథము, రచయిత సయ్యద్ నశీర్ అహమ్మద్ ప్రచురణ సంవత్సరం 2010, ప్రచురణకర్త ఆజాద్‌ హౌస్‌ ఆఫ్‌ పబ్లికేషన్స్‌, చిరునామా వినుకొండ - 522647
పుట 35
అబ్దుల్‌ రషీద్‌ మహమ్మద్‌
అబ్దుల్‌ రషీద్‌ మహమ్మద్‌ వరంగల్ జిల్లా దేశాయిపేటలో 1952 ఏప్రిల్‌ 3 న జన్మించారు. వీరితల్లితండ్రులు: సారాబి, మహమ్మద్‌ అబ్దుల్‌ సత్తార్‌. కలంపేరు: అబ్దుర్రషీద్‌. చదువు: 5వ తరగతి. వ్యాపకం: అధ్యాయనం, రచన, ప్రచురణ, ప్రసంగాలు.
'దేశం ప్రమాకరమైన దిశ-మేధావి వర్గం బాధ్యాతలు' అను ఉర్దూ నుండి తెలుగులోకి అనువదించిన తొలి గ్రంథం 1989లో వెలువడింది. అప్పనుండి రచనా వ్యాసంగంలో పూర్తిగా నిమగ్నం. రాష్ట్రంలోని వివిధ పత్రికలలో ధార్మిక వ్యాసాలు, కవితలు, విశ్లేషణలు ప్రచురితం. సాక్షి దినపత్రికలో 'ఇస్లాం సందేశం' కాలమ్‌ నిర్వహణ చేశారు.
వీరి స్వతంత్ర రచనలు
1.జిహద్‌, 
2. అబద్దా ప్రవక్త మీర్జాగులాం అహ్మద్‌ ఖాదియాని.
ఈ గ్రంథాలలో 'జిహాద్‌' మంచి గుర్తింపు తెచ్చింది. తెలుగు అనువాదాలు: 
1. భారతీయ సమాజ సంస్కరణకు సమాయత్తమవండి, 
2. సర్వలోక మహోపకారి, 
3. విశ్వమానవ ప్రేమ సౌభ్రాతృత్వాలు, 
4. మీరు ఇస్లాం అధ్యాయనం ఎందుకు చేయాలి?,
5. ప్రియమైన అమ్మకు, 
6. ఇస్లాం సందేశం, 
7.అధార్మ సంపాదనకు దూరం, 
8. యుగ పురుషుడు సయ్యద్‌ మౌదూది, 
9. నమాజు పుస్తకం, 
10. మీసొత్తు మీపరం, 
11. ఇస్లాం ధర్మనియమాలు (ఈ పుస్తకం 2009 వరకు లక్షా నలభైవేల కాపీల ముద్రణ జరిగింది), 
12. దారూద్‌ శుభాలు,
13. ఖుర్‌ఆన్‌ దై గ్రంథం, 
14. ఖుర్‌అన్‌ బోధన వాచకం, 
15. ఖుర్‌ఆన్‌ వాచకం, 
16.లక్ష్యం వైపుకు. 
వంటి అనే పుస్తకాలు ప్రచురితమయ్యాయి. లక్ష్యం ఇస్లాంపట్ల ఉన్న అపోహలను దూరంచేయడం.
అబ్దుల్‌ రషీద్‌ మహమ్మద్‌ ...అబ్దుల్ రజాక్, అక్షరశిల్పులు అనుగ్రంథము, రచయిత సయ్యద్ నశీర్ అహమ్మద్ ప్రచురణ సంవత్సరం 2010, ప్రచురణకర్త ఆజాద్‌ హౌస్‌ ఆఫ్‌ పబ్లికేషన్స్‌, చిరునామా వినుకొండ - 522647 పుట 36
అబ్దుల్లా ముహమ్మద్‌
అబ్దుల్లా ముహమ్మద్‌ నల్గొండ జిల్లా పెరిక కొండరంలో 1956 ఆగస్టు 2 న జనన మొందారు. వీరి తల్లితండ్రులు: సైదాబీ, ముహమ్మద్‌ ఖాశిం.
వీరి కలంపేరు: ఎండి చైతన్య (ఎండి. సౌజన్య స్పూర్తితో) చదువు: బి.ఏ. ఉద్యోగం: రాష్ట్ర పోలీసుశాఖ, (సంపాదకులు: 'సురక్ష ' మాసపత్రిక). 1972లో 'యువజన' మాసపత్రికలో ప్రచురితమైన 'వృక్షం' కవిత ద్వారా రచనా వ్యాసంగం ఆరంభమై వివిధ పత్రికలలో కవితలు, కథలు, వ్యాసాలు, సాహిత్య వ్యాసాలు చోటు చేసుకున్నాయి. పలునాటికలు ఆకాశవాణి, దూరదర్శన్‌లలో ప్రసారం అయ్యాయి..
1.పోలీసులకు వ్యక్తిత్వ వికాసం (2004), 2.పోలీసు వాచకం (1994), 3.మహిళలు- బాలికల అక్రమ రవాణా (అనువాదం, 2008), 4.ఓ ప్రధానమంత్రి హత్య (ఇందిరా గాంధీ హత్యోదాంతం, అనువాదం, 1995); నవలలు: 1.సత్యభామ శపథం (1990), 2.శిథిల గుహలు (1990), 3.కాల్‌గరళ్‌ (1992), లక్ష్యం: సామాజిక రుగ్మతల నుండి సమాజాన్ని విముక్తం చేయడనికి సాహిత్యం సాధనంగా కృషి చేస్తున్నారు.
అబ్దుల్లా ముహమ్మద్‌... అక్షరశిల్పులు అనుగ్రంథము, రచయిత సయ్యద్ నశీర్ అహమ్మద్ ప్రచురణ సంవత్సరం 2010, ప్రచురణకర్త ఆజాద్‌ హౌస్‌ ఆఫ్‌ పబ్లికేషన్స్‌, చిరునామా వినుకొండ - 522647 పుట 37
కె. ఎ. పాల్
కిలారి ఆనంద్ పాల్ ఒక క్రైస్తవ మత ప్రచారకుడు, అమెరికాలో ఉన్న ప్రవాస భారతీయుడు. మత ప్రచారకుడు కానీ శాంతి దూత అని చెప్పుకుంటాడు. అమెరీకా టెక్సాస్లో ఉంటాడు. మన దేశానికి వచ్చినప్పుడు. హైదరాబాదులో ఉంటాడు.
ఇతను 1963 సెప్టెంబరు 25 లో జన్మించాడు. ఆంధ్రప్రదేశ్ రాష్టంలో విశాఖ జిల్లా చిట్టివలస అనీ గ్రామంలో బర్నదాస్ సంతోసమ్మ దంపతులకు జన్మించాడు. ఇతని తల్లిదండ్రుల్లు మొదట హిందూ మతం లో పెద్ద కాపు కులంలో తరువాత 1966 లో క్రైస్తవ మతంలో మారారు. పాల్ మార్చి 1971 లో క్రిస్తవ మతంలో మారాడు . అప్పుడు అతని వయస్సు 8 సంవత్సరాలు.
డాక్టర్‌ కె.ఏ.పాల్‌.మంచి వక్త, తెలుగు, ఆంగ్లభాషలో అనర్గళంగా మాట్లాడగలడు.తెలుగు రాష్ట్రానికి చెందిన పాల్‌ ప్రపంచంలో గొప్ప పేరును సంపాదించాడు.పాల్‌ ఎంతో మందికి పరిచయం. ఇతడు క్రిష్టియన్ గా పుట్టలేదు కాపు కులంలో కడుపేదరికంలో పుట్టినాడు.
ఇతడు మొదట పదవ తరగతి ఫెయిల్ అయ్యాడు. తరువాత ఇంటర్ పూర్తి చేసాడు.
”గ్లోబల్ పీస్ చారిటి” Boeing 747SP చారిటి విమానంలో 148 దేశాల్లో తిరుగుచు ”గ్లోబల్ పీస్ చారిటి” ద్వారా క్రైస్తవ మతప్రచారం చేస్తున్నాడు.
2008 పార్టీ స్దాపన ప్రజా శాంతి పార్టీ అనేది స్థాపించాడు.2009 కానీ ఎక్కడా పోటీ చెయలేదు.2014 లోను ఎక్కడా పోటీ చెయలేదు.
కె ఎ పాల్ మాటాతీరు హాస్యాం గాను నిజం కలిపి వివాదస్పదం గాను ఉంటవి.
కె.ఏ.పాల్‌ జీవితంపై యస్‌.బి. ఫిలింస్‌ పతాకంపై తిమోతి దర్శకుడిగా సంతో షమ్మ నిర్మించిన 'విశ్వవిజేత' అనే సినిమా తీసారు.
కె.ఆర్.కె.మోహన్
కె.ఆర్.కె.మోహన్ (కంచి రామకృష్ణ మోహన్) సైన్స్ ఫిక్షన్ రచయితగా సుప్రసిద్ధుడు. ఇతడు కృష్ణా జిల్లా, మచిలీపట్నంలో 1933, నవంబర్ 18న జన్మించాడు.
ఇతని రచనలు అనామిక, ఆంధ్రజ్యోతి, ఆంధ్రపత్రిక, ఆంధ్రప్రభ, ఆంధ్రభూమి, ఆకాశిక్, ఆదివారం, ఆనందజ్యోతి, ఇండియా టుడే, ఈవారం, ఉదయం, కథాకేళి, చతుర, చుక్కాని, జనసుధ, జయశ్రీ, జలధి, జాగృతి, జ్యోతి, తెలుగు, తెలుగు విద్యార్థి, నివేదిత, పల్లకి, పుస్తకం, ప్రగతి, ప్రభవ, భారతమిత్రం, భారతి, మయూరి, మూసీ, యువ, యోజన, రచన, విజయ, విశ్వరచన, వీచిక, సెల్యూట్, సౌమ్య, స్వాతి, హాస్యప్రభ తదితర పత్రికలలో ప్రచురింపబడ్డాయి.
ఇతని ముద్రిత గ్రంథాలు:
గుండవరపు లక్ష్మీనారాయణ
గుండవరపు లక్ష్మీనారాయణ కవిగా, నాటకకర్తగా సుప్రసిద్ధుడు. ఇతడు 1940లో జన్మించాడు. ఉత్తమ అధ్యాపకుడు, అవధాని, రంగస్థలనటుడు, సంభాషణచతురుడుగా పేరు గడించాడు. ఎక్కువకాలం గుంటూరు జె.కె.సి.కళాశాలలో పనిచేసి 1998లో పదవీ విరమణ చేశాడు. ఇతడు తన అరవయ్యేడవ యేట 2007, అక్టోబరు 16న మరణించాడు.
గొరకాయపాలెం
"గొరకాయపాలెం" పకాశం జిల్లా అద్దంకి మండలానికి చెందిన గ్రామం.
[1] ఈనాడు ప్రకాశం/అద్దంకి; 2015,సెప్టెంబరు-7; 2వపేజీ.
జయంతి పాపారావు
జయంతి పాపారావు కథారచయితగా, నవలారచయితగా, సాహిత్యవిమర్శకుడిగా ప్రసిద్ధుడు. ఇతడు విశాఖపట్నం జిల్లా, మాకవరపాలెంమండలం, సీతన్న అగ్రహారంలో జన్మించాడు. 1956లో విశాఖపట్నం కలెక్టర్ ఆఫీసులో ఉద్యోగం చేశాడు. తరువాత కేంద్రప్రభుత్వ ఉద్యోగంలో చేరాడు. ఢిల్లీలోని మినిస్ట్రీ ఆఫ్ ఫైనాన్స్ ప్రధాన కార్యాలయంలో కొంతకాలం పనిచేశాడు. ఇతని రచనలు హిందీ, ఇంగ్లీషు, మలయాళ భాషలలోకి అనువాదమయ్యాయి. ఇతని రచనలపై రమావత్ కుసుమకుమారి అనే పరిశోధకురాలు ఎం.ఫిల్.పట్టాకై పరిశోధన చేసింది.
ఆల్‌ఫ్రెడ్ హిచ్‌కాక్
సర్ ఆల్‌ఫ్రెడ్ జోసెఫ్ హిచ్‌కాక్, "(నైట్ కమాండర్ ఆఫ్ ది మోస్ట్ ఎక్సలెంట్ ఆర్డర్ ఆఫ్ బ్రిటీష్ ఎంపైర్)" (1899 ఆగస్టు 13 – 1980 ఏప్రిల్ 29) ఆంగ్ల చలనచిత్ర దర్శకుడు, నిర్మాత. ఆయనకు తన శైలి  కారణంగా  ""మాస్టర్ ఆఫ్ సస్పెన్స్"" అన్న మారుపేరు ఉంది,  సినిమాల్లో సస్పెన్స్, సైకలాజికల్ థ్రిల్లర్ జాన్రాలో పలు అంశాలకు ఆయనే ఆద్యులు. ఇంగ్లాండ్ లో మూకీలు, తొలినాళ్ళ టాకీలలో విజయవంతమైన కెరీర్ తర్వాత ఆయన ఇంగ్లాండ్లో అత్యుత్తమ డైరెక్టర్ గా పేరు పొంది, 1939లో హాలీవుడ్ కు పయనమయ్యారు, 1955లో అమెరికన్ పౌరసత్వం పొందారు. ఆయన 1939 తర్వాత హాలీవుడ్ లో అనేక చిత్రాలకు దర్శకత్వం వహించి దర్శకునిగా, నిర్మాతగా అక్కడ స్థిరపడ్డారు.
అర్థశతాబ్దం పాటు కొనసాగిన సుదీర్ఘ కెరీర్లో, హిచ్‌కాక్ తనకంటూ ప్రత్యేకమైన దర్శకత్వ శైలిని ఏర్పరుచుకున్నారు. ఆయన ట్రేడ్ మార్కులా పేరొందిన శైలిలో వాయెరిజమ్ (రహస్యంగా వేరే వ్యక్తి ఏకాంతంలో ఉన్నప్పుడు చూడడం) లో ప్రేక్షకులను భాగం చేస్తూ ఆ పనిచేస్తూన్న పాత్రలు చూసే చూపును, కళ్ళు కదలడాన్ని అనుకరించే కెమెరా కదలికలు వంటివి వున్నాయి. ఫిల్మ్ ఎడిటింగ్ లో వినూత్నమైన విధానాలు, ప్రత్యేకించి రూపొందించిన షాట్ ల ద్వారా ఆత్రుత, భయం, సహానుభూతి వంటి అనుభూతులను శిఖరప్రాయమైన స్థితికి తీసుకువెళ్ళారు. బయటకు చాలా ప్రశాంతంగా కనిపిస్తూ లోలోపల రగిలిపోతున్న "ఐసీ బ్లాండ్" గా పేరుపడ్డ కథానాయిక పాత్రలు ఆయన సినిమాల్లో చాలాసార్లు చోటుచేసుకున్నాయి. హిచ్‌కాక్. తీసిన చాలా సినిమాల్లో హత్య, నేరం వంటివి చూపిస్తూ మెలికతో కూడినవీ, థ్రిల్ కలుగచేసేవీ అయిన ముగింపులు ఉంటాయి. హిచ్‌కాక్ సినిమాల్లోనూ మనోవైజ్ఞానిక విశ్లేషణ (సైకోఅనాలసిస్) కి సంబంధించిన అంశాలను స్వీకరించడం, కొన్నికొన్ని సార్లు అంతర్లీనమైన బలమైన సెక్స్ సంబంధిత అంశాలను చూపించడం వంటివి చేశారు.ఇంటర్వ్యూలు, మూవీ ట్రైలర్లు, తన సినిమాల్లోని అతిథి పాత్రలు, పదేళ్ళ పాటు నిర్వహించిన "ఆల్‌ఫ్రెడ్ హిచ్‌కాక్ ప్రెజంట్స్ "అనే టీవీ కార్యక్రమం వంటివాటి ద్వారా అప్పట్లో అత్యంత ఎక్కువగా కనిపిస్తూ ప్రాచుర్యం  పొందిన వ్యక్తిగా నిలిచారు.
హిచ్‌కాక్ అరవై దశాబద్దాల పాటు కొనసాగిన తన కెరీర్లో దాదాపు 50కి పైగా సినిమాలకు దర్శకత్వం వహించారు. తరచుగా బ్రిటీష్ సినిమా రూపకర్తల్లో అత్యంత గొప్పవాడిగా ఆయనను పేర్కొంటూంటారు,   బ్రిటన్ కు చెందిన "డైలీ టెలిగ్రాఫ్" పత్రిక నిర్వహించిన 2007 నాటి సినీ విమర్శకుల పోల్ అనంతరం ఆయన గురించి: "(ఆయన) ఈ దీవుల (ఇంగ్లాండ్) నుంచి వచ్చిన అత్యంత గొప్ప సినీరూపకర్త అనడంలో సందేహంలేదు, ఆధునిక సినిమాకు రూపం ఇవ్వడంలో మరే ఇతర దర్శకుడు చేసినదానికన్నా హిచ్‌కాక్ ఎక్కువ చేశారు, ఆయన లేకుంటే ఆధునిక సినిమా రూపం పూర్తిగా వేరేలావుండేది. కథ చెప్పడంలో, కీలకమైన సమాచారాన్ని నిర్దాక్షిణ్యంగా దాయడంలో (ప్రేక్షకుల నుంచీ, పాత్రల నుంచీ కూడా), ప్రేక్షకుల భావోద్వేగాలు కావాల్సిన విధంగా మలచడంలో ఆయన నైపుణ్యానికి సాటి వేరెవరూ లేరు." అన్నారు 2002లో "మూవీమేకర్ " పత్రిక హిచ్‌కాక్ సర్వకాలాలకు అత్యంత ప్రభావశాలియైన సినీరూపశిల్పిగా పేర్కొంది.
ఇన్శాట్-3A ఉపగ్రహం
ఇన్శాట్-3A భారతీయ అంతరిక్ష పరిశోధన సంస్థ (indian space research organisation) (ఇస్రో) వాళ్ళు రూపకల్పన చేసి, తయారు చేసిన ఉపగ్రహం.ఈ ఉపగ్రహం ఇన్శాట్ -3శ్రేణికి చెందిన మూడవ ఉపగ్రహం అంతకుముందు ఈ శ్రేణికి చెందిన ఇన్శాట్-3B మరియు ఇన్శాట్-3C ఉపగ్రహాలను అంతరిక్షములో కక్ష్యలో ప్రవేశపెట్టారు.ఈ ఉపగ్రహం బహుళ ప్రయోజన ఉపగ్రహం.ఈ ఉపగ్రహం ద్వారా సమాచారం, వాతావరణం ఇంకా అన్వేషణ మరియు సంరక్షించు సేవలను అందించడం ఈ ఉపగ్రహ ప్రయోగ ప్రధానమైన లక్ష్యం. ఈ ప్రయోగార్థం 53 మిలియను డాలర్లు ఖర్చు అయ్యింది.ఈ ఉపగ్రహాన్ని దక్షిణ అమెరికాకు చెందిన ఏరియన్ (Ariane 5G V160) ) అను ఉపగ్రహ ప్రయోగ వాహకనౌక ద్వారా, ఫ్రెంచి గయానా లోని కౌరౌ (Kourou ELA-3) రాకెట్ ప్రయోగవేదిక నుండి 9వతేదీ, ఏప్రిల్ నెల 2003న, 22;52 (UTC) గంటలకు అంతరిక్షములోకి పంపారు.
ఇన్శాట్-3A ఉపగ్రహాన్ని అంతరిక్షములో ప్రవేశపెట్టిన గుత్తేదారు ఏరియన్ స్పేస్ (Arianespace ) సంస్థ వాళ్ళు.తాము నిర్మించిన ఏరియన్-5G (V160) (Ariane 5GV160) అనే ఉపగ్రహ వాహక నౌకద్వారా ఫ్రెంచి గయానా లోని కౌరౌ (Kourou ELA-3) రాకెట్ ప్రయోగవేదిక నుండి 9వ తేదీ, ఏప్రిల్ నెల 2003న,22;52 (UTC) గంటలకు అంతరిక్షములోకి పంపారు.ఉపగ్రహ వాహకనౌక ప్రయోగ వేదికనుంది బయలు దేరిన 30 నిమిషాల తరువాత భూసమస్థితి బదిలీకక్ష్యలో (GTO, ఉపగ్రహాన్ని భూ మధ్య రేఖకు 1.99 డిగ్రీల ఏటవాలుగా, త్రిఅక్ష స్థిరీకరణ స్థితిలో,859 కిలోమీటర్ల పెరిజీ (భూమికి కనిష్ఠదూరం), 36,055 కిలోమోటర్ల అపోజీ (భూమికి గరిష్ఠ దూరం) దూరంలో, ప్రదక్షిణలుచేసేలా కక్ష్యలో ఉంచారు.ఈ ఉపగ్రహంతో పాటు అదేసమయంలో PanAmSat వాళ్ళ గాలక్షి-XIIఅనే ఉపగ్రహం కూడా ఏరియన్-5G (V160) (Ariane 5GV160) ద్వారా కక్ష్యలో ప్రవేశపెట్టబడింది. ఈ ఉపగ్రహ పనితీరును పర్యవేక్షించు ప్రధాననియంత్రణ సౌకర్యకేంద్రం (Master Control Facility (MCF, కర్నాటక రాష్ట్రంలోని హాసన్లో ఉంది. మూమెంటమ్ అండ్ రియక్షన్ వీల్స్, సోలార్ ఫ్లాప్స్, మాగ్నెటిక్ టార్కర్స్, ఎనిమిది 10N మరియు ఎనిమిది 22N రియాక్షన్ కంట్రోల్ థ్రస్టరులను ఉపయోగించి ఉపగ్రహం యొక్క త్రి అక్షనిర్మాణాన్ని (3 – axis body) స్థిరీకరించారు. ఉపగ్రహాన్ని కక్ష్యలో పునఃస్థిరికరణకై అవసరానికి ఉపయోగించుటకు ఉన్న చోదక వ్యవస్థలో 440 N ద్రవఅపోజీ మోటరు MON-3 (నైట్రోజన్ యొక్క మిశ్రమఆక్సైడులు) మరియు మొనోమిథైల్ హైడ్రాజీన్ ఉన్నాయి.
ఉపగ్రహ వివరాల పట్టిక
స్వామి శ్రధ్ధానంద
స్వామి శ్రద్ధానంద ఆర్య సమాజ నాయకులలో ప్రముఖులు. మహాత్మా ముంషీగా కూడా పిలవబడే ఆయన స్వాతంత్ర్య సమరయోధుడు, విద్యా వేత్త, మరియు  హిందూ మత సంస్కర్త. స్వామి దయానంద సరస్వతి ఆశయ ప్రచారము మరియు వాటి సాధనే ధ్యేయంగా బ్రతికారు. హిందూ మత సంఘటన మరియు శుధ్ధి ఉద్యమాలను విస్తృతంగా నిర్వహించారు. కాంగ్రీ గురుకుల విద్యాలయంతో సహా అనేక విద్యాలయాలను స్థాపించారు.1926వ సంవత్సరం లో ఒక ముస్లిం మతోన్మాది చెతిలో హత్యకు గురయ్యారు.
ఇన్శాట్-4B ఉపగ్రహం
ఇన్శాట్-4B ఒక భారతీయ ఉపగ్రహం.ఇది ఒక సమాచార ప్రసార ఉపగ్రహం. దీనిని భారత జాతీయ ఉపగ్రహ వ్యవస్థలో (INSS) భాగంగా, భారతీయ అంతరిక్షపరిశోధన సంస్థ (ఇస్రో) రూపకల్పన చేసి, తయారు చేసిన ఉపగ్రహం. ఈ ఉపగ్రహాన్ని 2007 న అంతరిక్షములో భూస్థిర కక్ష్యలో, 93.48° డిగ్రీల తూర్పు రేఖాంశములోని కక్ష్యలో స్థిరపరచారు.
1-3K శాటిలైట్ బస్ ఆధారంగా ఇన్శాట్-4B ఉపగ్రహాన్ని రూపొందించారు.ఉపగ్రహం పూర్తి బరువు, ఇంధన సహితంగా 3,025 కిలోగ్రాములు (6,676 పౌండ్లు, ఖాళి ఉపగ్రహంబరువు 1,335 కిలోగ్రాములు (2,943 పౌండ్లు).ఈ ఉపగ్రహం పనిచేయు జీవితకాలం 12 సంవత్సరాలుగా నిర్ణయించారు. ఉపగ్రహానికి అవసరమైన విద్యుతు ఉత్పత్తికి రెండు సౌరపలకను అమర్చారు. ఉపగ్రహంలో సమాచార వ్యవస్థకి 12 C-band మరియు 12-Ku band ట్రాన్స్‌పాండరులను పొందుపరచారు. ఉపగ్రహం యొక్క విద్యుతు క్షమత 5859 W.
ఇన్శాట్-4B ఉపగ్రహాన్నిదక్షిణ అమెరికా, ఫ్రెంచి గయానాలోని కౌరౌ (kourou) అంతరిక్షప్రయోగ కేంద్రం నుండి ప్రయోగించారు. అంతరిక్షములోకి ఉపగ్రహాన్ని ప్రవేశపెట్టు కార్యాన్ని ఏరియన్‌స్పేస్ వారు గుత్తేదారు పద్ధతి (contract) లో నిర్వహించారు. ఏరియన్‌స్పేస్ వారు తయారుచేసిన ఏరియన్ 5ECA అనే ఉపగ్రహ వాహక రాకెట్ ద్వారా 2007 మార్చి 11 న ప్రయోగ కేంద్రంలోని ELA-3 ప్రయోగవేదిక నుండి ఉపగ్రహాన్ని అంతరిక్షములోకి పంపి భూసమస్థితి బదిలీకక్ష్యలో (GTO) ప్రవేశపెట్టారు. ఆ తరువాత ఉపగ్రహంలోని మోటారును మండించి కక్ష్యను పెంచి భూస్తిర కక్ష్యకు చేర్చారు. అంతిమంగా, ఉపగ్రహకక్ష్య పెరిజీ 35,776కి.మీ, అపోజీ 35,809 కిలోమీటర్లు, వాలు 0.07 డిగ్రీలు. కక్ష్య భ్రమణసమయం 23.93 గంటలు.
రాజుపాలెం (పొదిలి)
"రాజుపాలెం (పొదిలి)" పకాశం జిల్లా పొదిలి మండలానికి చెందిన గ్రామం.
ఈ గ్రామం మీదుగా నడికుడి-శ్రీకాళహస్థి రలు మార్గం నిర్మాణానికి సర్వే నిర్వహించారు. [1]
[1] ఈనాడు ప్రకాశం; 2015,సెప్టెంబరు-8; 2వపేజీ.
తుమ్మేటి రఘోత్తమరెడ్డి
తుమ్మేటి రఘోత్తమరెడ్డి వరంగల్లు జిల్లాకు చెందిన కథా రచయిత.
తెలిదేవర భానుమూర్తి
తెలిదేవర భానుమూర్తి- కవి, కథకుడు, కాలమిస్ట్ మరియు సీనియర్ పాత్రికేయుడు. 
భానుమూర్తి 1953 జనవరి 16 న భువనగిరిలో జన్మించాడు. తెలిదేవర వెంకట్రావు, సీతమ్మ ఇతని తల్లిదండ్రులు. ఇతడు యాదగిరిగుట్ట, ఆర్మూర్, భువనగిరిలో చదువుకొన్నాడు. ఉస్మానియా యూనివర్సిటీ నుంచి పి.జి.డిగ్రీ తీసుకొన్నాడు. 1969లో ప్రత్యేక తెలంగాణ ఉద్యమంలో స్నేహితులతో కలిసి ఈయన నల్లగొండ జైల్లో ఉన్నాడు. అప్పటి నుంచే ఈయన తెలంగాణ బాసలో కవితలు రాయడం మొదలు పెట్టాడు. ఆ కవితలను ఊరోలు అనే పేరుతో అరసం ఓ సంకలనంగా తెచ్చింది. ఉదయం దినపత్రికలో తెలంగాణ బాసలో రాజకీయ వ్యంగ్య రచనలకు శ్రీకారం చుట్టాడు. ఈయన ఎన్టీఆర్ ప్రభుత్వంపై, చంద్రబాబు ప్రభుత్వంపై సంధించిన వ్యంగ్య బాణాలు 335 పలుకుబడి పుస్తకరూపంలో వెలువడ్డాయి. ఉదయం వారపత్రికలో 'చల్నేదో బాల్ కిషన్ శీర్షికన ఇతడు రాసిన వ్యంగ్య, హాస్య రచనలు ఆదే పేరుతో విశాలాంధ్ర ప్రచురణాలయం పుస్తకంగా వెలువరించింది. ఆంధ్రప్రదేశ్ మాస పత్రికలో ఇతడు రాసిన హాస్య రచనలు గిల్లిదండ అనే పేరుతో పుస్తకంగా వచ్చింది. ఆక్సిజన్ బార్, నెమీక, గులేర్ అనే కథా సంపుటాలు ఇతని కలం నుంచి వెలువడ్డాయి.
"తెలిదేవరకు సొంత శైలి. సొంత నడక, స్వంతకం ఉంది. ఇది విశిష్ట లక్షణం. ఎంత చిన్న వాక్యాన్ని చూచినా భానుమూర్తిదని గుర్తు పట్టగలం." - దాశరథి రంగాచార్య